Mariko 14 - Holy Bible [Luo Bible 2015] - (Mar 14)\nKoro ne odong’ ndalo ariyo to chop Sap Pasaka kod Sap Makati ma ok ketie Thowi. To jodolo madongo kod jopuonj Chik ne dwaro yo ma digimakgo Yesu ling’ling’ mondo ginegi,\nnimar ne gineno ni ber mondo kik gimake e ndalo Sawo, nikech dipo ka ji otimo koko.\nKane Yesu ni Bethania, ka chiemo e od Simon jadhoho, dhako moro nobiro gi chupa molos gi alabasta, moting’o mo mang’ue ng’ar ma nengo ne tek miluongo ni nard. Ne oturo ng’ut chupano mi oolo morno ewi Yesu.\nJomoko kuom ji mane ni kanyo ne mirima omako, mi gipenjore niya, “Ang’o momiyo dhani ketho morni?\nKa da ni oloke, to da okelo pesa moloyo siling’ alufu achiel mi opogne joma odhier.” Kuom mano ne gidhaw gi dhakono, ka gikwere matek.\nTo Yesu nowachonigi niya, “Weyeuru. Ere gima omiyo uchande? Osetimona gima kare kendo maber.\nDhakoni osetimo gima onyalo. Osewiro ringra chon gi mo, mondo obed moikore ne yik.\nAwachonu adier ni kamoro amora ma nolandie Wach Maber e piny duto, to gima dhakoni osetimo bende nohul kiparego.”\nBang’e Judas Iskariot mane achiel kuom jopuonjre apar gariyo, nowuok odhi ir jodolo madongo mondo oket Yesu e lwetgi.\nKane jodologo owinjo gima okele, ne gidoko mamor ahinya, mi gisingore kode ni gibiro miye pesa. Kuom mano judas nochako rango yo ma dondhoggo Yesu.\nChieng’ mokuongo mar Sap Makati ma ok ketie Thowi, ma en chieng’ minegoe nyarombo Pasaka, jopuonjre Yesu nopenje ni, “Ere kama idwaro ni mondo wadhi waiknie Pasaka?”\nEka Yesu nooro ji ariyo kuomgi konyisogi niya, “Dhiuru Jerusalem kendo ubiro romo gi ng’at moting’o dapi. Luweuru,\nnyaka ot modonjoe, kendo nyisuru wuon odno niya, ‘Japuonj penjo ni ere ot moikne, mobiro chamoe Sap Pasaka gi jopuonjrene?’\nWuon odno biro nyisou ot malach moik maler e gorofa malo. Kanyo ema mondo uiknwae gik moko duto.”\nKamano jopuonjrego nowuok modhi Jerusalem, kendo ne ginwang’o gik moko duto mana kaka Yesu nosenyisogi, mi giiko Pasaka kuno.\nKane piny oseyuso, Yesu nobiro gi jopuonjrene apar gariyo,\nkendo kane gibet gichiemo, nowachonigi niya, “Awachonu adier ni ng’at achiel kuomu machiemo koda ka biro ndhoga.”\nKane giwinjo kamano, chunygi ne ochako chandore mi moro ka moro nopenje ni, “En an koso?”\nNodwokogi niya, “En ng’at achiel ma luto lwete koda e tawo kuomu un ji apar gariyo.\nWuod Dhano biro tho mana kaka Muma wacho, to mano kaka nodog malit ni ng’ama biro ndhoge! Da obedo maber ni ng’atno ka dine ok onywole!”\nKane gichiemo kamano, Yesu nokawo makati moguedho, eka nong’ingo mi omiyo jopuonjrene, kowacho niya, “Kawuru ma e ringra”.\nBang’e ne okawo kikombe kendo ka ne osegoyo ni Nyasaye erokamano, nomiyogi mi gimethoe giduto.\nEka nowachonigi ni, “Ma e remba mochwer ni ji mang’eny kitimonigigo Winjruok gi Nyasaye.\nAdier awachonu ni, chakre kawuono ok nachak amadh divai ngang’ nyaka chop amadh divai e piny Ruodh Nyasaye.”\nBang’ mano ne giwer, to kane gisewer, ne giwuok gidhi e got Zeituni.\nYesu nowachonigi ni, “Uduto unuring uweya, nimar ondiki e Muma ni Nyasaye wacho niya, ‘Ananeg jakwath, mi rombe noke!’\nTo ka osechiera, to natel nyimu adhi Galili.”\nTo Petro nowachone ni, “Kata ka ji duto oweyi, anto ok naweyi ngang’.”\nYesu nodwoke ni, “Adier awachoni ni otieno ma kawuononi, ka pok thwon gweno okok diriyo, to ibiro kweda didek.”\nTo Petro nokwer koramo ni, “Ok nakwedi ngang’, kata ka ochuno ni nyaka atho kodi.” Jopuonjre mamoko duto bende ne owacho mana kamano.\nKane gichopo kamoro miluongo ni Gethsemane, Yesu nowacho ni jopuonjrene niya, “Beduru kaeri, ka anto adhi lemo.”\nTo nokawo Petro gi Jakobo kod Johana odhigo. Eka chunye nochako ridore koparore ahinya.\nNowachonigi niya, “Chuny lit ma an-go lich, ma dwaro mana nega! Beduru ka, kurito.”\nEka nochwalore nyime matin mopodho piny, kolemo ni, kanyalore to sa mar masirano okadhne.\nNowacho niya, “Baba! Wuora! In ema inyalo gik moko duto, gol kikombe mar masirani oa kuoma. To kik obed kaka an ema adwaro, to mana kaka in ema idwaro.”\nNe odok ir jopuonjre adek kande, monwang’o ka nindo oterogi, mi openjo Petro niya, “Simon, inindo? Ok inyal neno kata mana kuom sa achiel kende?”\nEka nowachonigi ni, “Beduru kuneno mondo ulem, kik udonj e tem. Adier chuny oyie to ringruok ema nyap.”\nBang’ mano, ne ochako odok molemo konwoyo mana weche mane osewacho mokwongo.\nBang’e nodwogo ir jopuonjrene monwang’o ka nindo ochako oterogi, nikech wengegi ne pek ahinya, kendon ne ok ging’eyo gima digidwoke.\nNe ochako odwogo irgi mar adek, mopenjogi niya, “Pod unindo aninda kuyueyo? Oromo! Sa osechopo! Neuru, Wuod Dhano koro ichiwo e lwet joricho.\nChunguru, wadhiuru. Ero, jandhokna osekayo machiegni.”\nKane Yesu pod loso, Judas, ma achiel kuom jopuonjre apar gariyo, notucho gi oganda man g ligengni kod arunge, koa ka jodolo gi jopuonj Chik kod jodongo.\nJandhokno nosenyiso jogo gima obiro timo, kowachonigi niya, “Ng’at ma ang’ amoso kanyodho e en. Makeuru, kendo dhiuru kode kurite maber.”\nKamano kane gichopo, Judas nodhi ir Yesu piyopiyo monyodhe, komose ni, “Japuonj!”\nEka jogo nomako Yesu matek.\nTo ng’at achiel kuom joma ne ochung’ kanyo nowuodho ligangla, mochadhogo it jatich jadolo maduong’ oko.\nYesu nopenjogi niya, “Ere gima omiyo ubirona gi ligengni kod arunge ka joma dwaro jamecho?\nPile yande an kodu kapuonjo e Hekalu, to ne ok umaka. To gima kama otimore mondo wach ma ondiki e Muma ochop kare.”\nEka jopuonjrene duto noringo, moweye.\nWuowi moro noyudo luwo Yesu korwako mana law abola kende. Jogo ne otemo make,\nto nopusore moringo odhi duk, koweyo laweno e lwetgi.\nNe gitero Yesu e od jadolo maduong’, kuma ne jodolo madongo duto gi jodongo kod jopuonj Chik oyudo chokoree.\nPetro noluwo bang’e gi chien nyaka e laru mar od jadolo maduong’, mobet kuno kooyo mach gi jorit.\nJodolo madongo kod jobura duto ne dwaro mondo oyud weche ma digidonjgo ni Yesu mondo onegi, to ne ok ginyal nwang’o,\nnikech kata obedo ni ji mang’eny nohango ne wach, to wechegi ne ok chalre.\nJomoko kuomgi nochung’ ka jigone wach niya,\n“Ne wawinjo kowacho ni ‘Abiro muko Hekalu ma lwet dhano ema ogeroni, to bang’ ndalo adek abiro gero machielo ma ok dhano ema ogero.’ ”\nTo kata mana gin bende wechegi ne ok chalre.\nEka jadolo maduong’ nochung’ e nyim ji duto mopenjo Yesu niya, “Ok idwokie wach moro kuom weche ma jogi donjonigogi koso?”\nTo Yesu noling’ aling’a thi, ma ok odwoko wach moro. Jadolo maduong’ nochako openje ni, “In e Mesia Wuod Ng’ama Imiyo Duong’, koso?”\nYesu nodwoke ni, “Ee an, kendo unune Wuod Dhano kobet e bat korachwich mar Ng’ama Nyalo Gik Moko Duto, kobiro e boche polo!”\nKane jadolo maduong’ owinjo kamano, ne oyiecho lawe, kowacho niya, “Ang’o momiyo pod wadwaro joneno?\nDonge usewinjo koyanyo Nyasaye? Un uneno ang’o?” Eka giduto ne ging’adone buch tho.\nJomoko kuomgi nochako ng’ulo kuome olawo, bende ne giumo wang’e kendo gigoye adhong’, ka giwachone ni, “Hul ane ng’ama ogoyi!” Jorit bende nokawe mogoye.\nE kindeno duto, Petro ne ni mwalo e laru, kendo achiel kuom nyiri matiyo ni jadolo maduong’ nobiro kanyo.\nKane oneno Petro kaoyo mach, nong’iyo wang’e tir mowachone ni, “In bende ne in kod Yesu ja-Nazareth.”\nTo Petro nokwere niya, “Ok ang’eyo, bende akia gima iwacho,” Eka nowuok kanyo modhi e dhorangach, kendo e sa onogono, thon gweno nokok.\nNyakono nochako onene e dhorangach kuno, mowacho ni joma nochung’ kanyo ni, “Jali bende en achiel kuomgi.”\nTo Petro nochako okwer kendo. Bang’e matin, joma ne oyudo ochung’ kanyo nowacho ni Petro niya, “Kwerie ane ka ok in achiel kuomgi, to in bende in ja-Galili.”\nEka Petro nokuong’ore, koramo ni, “Ok ang’eyo ng’at muwachoni!”\nGikanyono thwon gweno nochako okok mar ariyo, mi Petro noparo wach mane Yesu osewachone ni, “Kapok thwon gweno okok diriyo, to nikweda didek.” Kane oparo wachno kamano, noywak malit.


Zefania 1 - Holy Bible [Luo Bible 2020] - (Zef 1)\nMa e wach mar Jehova Nyasaye mane obiro ne Zefania wuod Kushi, ma wuod Gedalia, ma wuod Amaria, ma wuod Hezekia e kinde loch Josia wuod Amon ruodh Juda.\n“Abiro tieko gik moko duto mantie e piny mi lal nono,” Jehova Nyasaye owacho.\n“Abiro tieko dhano kaachiel gi le, bende abiro tieko winy mafuyo e kor polo, kaachiel gi rech manie nam. Jomaricho biro pie pidhe pidhe, e ndalo manatiek dhano e wangʼ piny,” Jehova Nyasaye owacho.\n“Abiro kumo jo-Juda kaachiel gi ji duto modak Jerusalem. Abiro tieko jo-Baal duto mane odongʼ ka, mi agol oko nying joma luwo nyiseche mopa kaachiel gi jodologi.\nBende abiro tieko ji duto makulore ewi tat udi kalamo chiengʼ, dwe gi sulwe. Ji duto makulore ka kwongʼore gi nying Jehova Nyasaye, to bangʼe gikwongʼore gi nying Molek nyasach jo-Amon.\nJi duto moseweyo luwo Jehova Nyasaye, kendo ok gimany Jehova Nyasaye kata mana penje wach.”\nLingʼuru e nyim Jehova Nyasaye Manyalo Gik Moko Duto; nikech odiechiengʼ mar Jehova Nyasaye chiegni. Jehova Nyasaye oseloso misango, kendo osepwodho joma oseluongo.\n“E odiechiengʼ mitimoe misango mar Jehova Nyasaye abiro kumo joka ruoth, yawuot ruoth, kaachiel gi ji duto morwakore gi lewni mag jopinje mamoko.\nChiengʼno, anakum ji duto mamiel e laru mar dino cham, kendo mapongʼo hekalu mar nyiseche manono gi timbe mahundu kod wuond.”\nJehova Nyasaye wacho niya, “Chiengʼno, ywak noywagre koa e rangach miluongo ni Dhoranga Rech, nduru noa e bath dala koma nyien, kendo koko nogore matek koa e gode.\nGouru nduru un joma odak e mier moluoro chiro, johala mau madongo duto ibiro yweyo oko, kendo ji duto maloko ohand pesa notiek pep.\nE ndalono abiro menyo Jerusalem gi teche ka akumo joma odak kanyo madhi nyime gi timo timbe maricho, ma gin joma chalo mana gi divai mawach; ka giparo ni, ‘Jehova Nyasaye ok notim gimoro amora maber kata marach.’\nMwandugi noyaki kendo utegi nomuki. Gibiro gero udi, to ok ginidagie, bende gibiro pitho puothe mzabibu to ok gini madh divai moa kuomgi.”\n“Odiechiengʼ maduongʼ mar Jehova Nyasaye chiegni, adier ochiegni kendo obiro piyo. Chik iti! Ywagruok e odiechieng Jehova Nyasaye nobed malit, kendo jolweny bende nogo koko kanyo.\nOdiechiengʼno nobed odiechieng mirima, enobed odiechieng mwodo lak kod rem malit, bende enobed odiechieng chandruok gi kethruok, enobed odiechiengʼ mopongʼ gi boche polo moimore, kendo odiechiengʼ mopongʼ gi rumbi kod mudho.\nTo bende enobed odiechieng turumbete kod sigich mar lweny nowinjre e mier madongo mochiel motegno, kod ute mabeyo mag rito dala.\n“Abiro kelo luoro kod achiedh-nade kuom oganda kendo gibiro wuotho mana ka muofni, nikech gisetimo richo e nyim Jehova Nyasaye. Rembgi nochwer piny kendo nyimbiye igi nopukre oko ka ngʼwe.\nTo kata mana fedha mathoth kod dhahabu ma gin-go ok noresgi, odiechiengʼ mar mirimb Jehova Nyasaye. Chiengʼ ma Jehova Nyasaye ngʼadoe bura, nyiego mager ma en-go nowangʼ piny duto, mitiek pep.” Kamano e kaka notiek gik moko duto modak e piny mana kadiemo wangʼ.


Ngalle Jojo, Orchestre Ndombe - Mama Kangela Ngai/Tengo Un Chivo (Vinyl)\nGuess Who / ゲス・フー - B.B.King* - Jazz Collection ⑤ / ジャズコレクション ⑤ (CD, Album), (Bonus) Circus Theme, Зебра - Various - 21 забавни детски песни за животни (Vinyl, LP), Memory Of Forever - Sphera Noctis - Memory Of Forever (CDr), Scale - Hardy Küster - Loopings (File, MP3, Album), Busy Bee - Fatboy - In My Bones (CD, Album), Canga Urania (Pilot Biscuit Remix), A Lovers Question - Otis Redding - The Collection (CD), Crazy Horses - The Mortals - Last Time Around (CD), Groovin - DJ Hansz - Distance EP (Vinyl), My Way - Prime Tyme - Live (Vinyl, LP, Album), How We Livin - Young Murder Squad - How We Livin (Cassette, Album), Notre petit oiseau - Renaud - Le Petit Oiseau Qui Chantait Faux (CD), Monkey Shop - Common Sense, Common Ground (CD, Album)\n9 thoughts on “ Ngalle Jojo, Orchestre Ndombe - Mama Kangela Ngai/Tengo Un Chivo (Vinyl) ”\nIlikua rahisi kwenda muda wowote kwa maana baba mdogo ni mtu wa kusafiri na majirani wanajua yule ni mama yangu mdogo hivyo haikua shida sana kuweka wasiwasi. nikifika nyumbani kwake, hua ananikaribisha akiwa na kanga moja tu bila chupi ndani wala bra, na kuniita maneno mazuri ya kimahaba, hua ananifungulia mlango huku akiwa amefunua sehemu moja ya paja lake nione ili nimtamani zaidi, .\nInstrumental Mama Mia By Jose Chameleone Contact DJ Erycom Download This Song Added: TZ | 91, Downloads | 76, Plays.\n8 Ruoth be ne oloko chunye kane owinjo ote Jona. Nikech luoro Nyasaye, ne owuok e kom ruoth, nolonyo lep ruoth morwako lep gugru kata gunia mana kaka jomoko, “mobet e buru.” En kaachiel gi “jodongo mage,” ne giloko tweyono obedo chik ne ji duto, to ok gima ng’ato timo mana kohero.\nJul 21, · Tala ngai na miso na yo ya mawa Simba ngai na loboko na yo ya nguya Mema ngai esika elingi yo Nzambe Nakoki te kotambola ngai moko Limbisa ngai na mabe nionso nasala Yoka mawa, nazali se muana Mema ngai esika elingi yo Nzambe Nakoki te kotambola ngai moko Mema ngai, kamba Ngai Yesu ngai moko nakoki te Mema ngai, kamba Ngai Yesu, na nzela na yo Mema ngai, kamba Ngai Yesu ngai .\nNgalle Jojo, Orchestre Ndombe - Mama Kangela Ngai/Tengo Un Chivo (Single) 2 versions: African: France: Vendre cette version: 2 versions: SAF Ngalle Jojo & Les Negro Styl's: Ngalle Jojo & Les Negro Styl's - Alea Mba / Leta La Nbolo  (7", Single).\nJojo et l’orchestre Ndombe A: MAMA KANGELA NGAI (Jojo) Lingala (Rumba) [FO] B: TENGO UN CHIVO (Adaptation: Jojo) Charanga [FO] African Boboto 49 Orchestre Negro Succès A: TIKA KISEFE (Samy Kiadaka) B: NABOYI OKAMATA NGAI MBEBA (Samy Kiadaka) African Vévé Verckys et son ensemble A: OKOKOMA MOKRISTO (Simarro.\nKanisela ngai, kanisa ngai Mobondisi ya mitema Makasi ya babulami Moyoki ya losambo Mopesi pe biyano Biso totaleli Yo, biso totaleli Yo Mosungi ya mabota Papa ya bana bitike Mobali ya ba veuves Bonsomi ya ba kangemi Bilenge bataleli Yo, ba mama bataleli Yo Mosungi ya kokamua Mobandi ya ba pota mitema Elikya ya ba santu Makasi ya ba yengebene Ba.\nTiddas - Sing About Life (CD, Album)\nTo Linda - Slim Richeys Jazz Grass - Jazz Grass (Vinyl, LP, Album)\nHi Technology 2 - Reffer - Reffer (CD)\nLet My Shoes Lead Me Forward - Various - Soundvenue Sampler #04 (CD)\nFaehn on Ngalle Jojo, Orchestre Ndombe - Mama Kangela Ngai/Tengo Un Chivo (Vinyl)


MIGAWO MAR APAR G’ABICH\nTHUOND LUO MADONGO\n1.MOSI WUON AUMA\nOganda mang’eny ok oyango jaduongni ahinya, to jo-Kabondo to ong’eye nikech tich mane otiyo ndalo mane jorachere pod otelo ei Kenya. Mosi ne nigi osiepne moro miluongoni Oyango wuod Odunde, ne gin gi teko mane otamo wasungu fwenyo, negi temo mondo gi nege gi bunde to notamogi.\nKaka jarachar odagi loch chieng’ moro achiel ne gi mako Mosi, Oyango gi Ongiri ja-Kanyidoto kendo notergi e od ang’ech (jela), e chula miluongoni Kismayu ei Somalia. Yawuot Luo mang’eny mane omaki nikech lweny mane gi temo goyo gi wasungu.\nKata kamano ng’enygi noyie molok yiegi kendo ne gi donjo e din wasungu, nopenjgi niya, “bende unyalo lamo Yesu?”, thothgi noyie ka giparoni ibiro ng’won negi bang’e negi tho e lwet loch Jo-wagunda, to yawuoyi adekgi, Mosi, Oyango g’Ongiri to nodagi lamo Nyasach joracherego.\nTeko Nyasach Kwere kod muya mar Nyakoyi nomiyo Oyango mijing’o mowuok e chulano koting’o yawuoyi ariyogi eng’eye kendo okwang’ e wi nam mana ka gima owuotho e wi lowo motwo nyaka ogowo loka machielo. Muyano nosiemone kuma piny Luo nitie mi ne gichopo Ndere Rabuor bang' ndalo buora ka gin mana ei thim.\nTembe nobiro negi mang’eny ei thim kaka ung’eyoni ndalogo ne nitie le mager kod jo-wasigu bende nopong’o piny omiyo hap Nyasach kwere nomiyo gichopo e piny Luo. Bang’ chopo Ndere Rabuor negi kwang’ gi yie nyaka Seme, kanyo negi timo misango Kit Mikayi bang’e negi guro Loch e dala Oyango ei Kadenge. Mano e loj telo mar jo-Mumbo nitie ndalo mitimo “Sap Luth”, kendo jo-Mumbo duto chokore gi dhi dala Oyango ei Kadenge.\nKuom mano Nyikwa Omogi joka Nya-Nam en Hawi maduong’ kawuono mar yudo ler kuom yawuotwa adek mane okedone Luo ka gi konyore gi teko mar Were Nyakalaga, omiyo wan bende nyaka wamak chik Kwere kendo waluw fwenje duto mane owenwa e pinyka, Nyasaye ohero ji duto ok odewo kido, range kata mwandu, to okonyo ji duto kaka ohero owuon. En jang’wono kendo jahera mano ema omiyo wadende kendo wapuoye ndalo duto.\nOmiyo amedo nyisou ni dinde opong’o piny, duto lando mana wach Nyasaye ekindgi gi wegi gin g’akweda, ng’ato ka ng’ato wacho mana kaka margi ema kelo ngima, to Nyasach Kwere en ok odewo kata in ja-din mane; kata in ja-dind Oporo, dind Onget, dind adita opong’ kata din joka rabudi to ok owiti oko. Gima duong’ en “YIE” mar chuny kendo timo gima owinjore ma onge akweda, guondo, sigu, anjawo, ich lit, juok kod timbe mibadhi.\nKwe mar Ruoth obed kodu, Joka Nya Nam! Adikinyi minwa ma ng’won mondo oreswa e tembe kod masiche duto manyalo monowa bedo ranyisi maber e pinyka.\n2. LWANDA MAGERE\nMagere nodak Sidho, kata kamano ne ok en ja-Kano gi tiende ne en jamwa, joka- Kombe. Kane mawi owuok to onge kata ng’at mane nyalo riwo nyim Magere nimar kata ne gichuowe gi tonge to ok tuch piene, tong dolore adola, dende ne tek ka lwanda mano emomiyo nochakeni “LWANDA”. Tekone nopondo e tipone.\nKane lweny ochaki to obet mana piny kwesi ema omadho. Ne en g’omwasine (misumbane)mane ting’one gi lweny, ka wasigu onuro joge to ochot mana ni puth, okawo kuode gi tong to wasigu kawo aputh njiri, ma buru ema dum, to ka hapi rach ojuki to mano e gikoni, nimar nochalo lwanda. Nonyalo nego wasigu maromo apar gi wiye e odiechieng’ achiel.\nKuom mano jo-Lang’o ne parore ahinya kaka ginyalo nege, samoro ne giparoni en hond Nyasaye. Chieng’ moro achiel wasigu noparo ni mondo gimiye nyako moro maber onyuom, nyakoni ne dhi nono kit ngimane kaka chalo.\nNonyuomo nyar Lang’o kuom hawi marach, chieng’ moro achiel wiye ne bare kendo nonyiso dhakoni mondo osare, nimar mikayi nodhi puodho. Koro Magere nonyiso nyar Lang’o mondo osar tipone.\nKendo remo nowuok mi oreye manyasi. Kane mikayi oduogo to nopenjoni, “ng’a mosari” to Magere noduokeni, “Nyar Lang’o emane osara”. Dhakono nopamore kendo onyiso Magere ni, “iling’o tiendi e mach nang’o?” Kata kamano onge gima ne Magere nyalo timo, nikech mikayino notamore kend mane okendo godo nyar-Lang’o, to Magere nodagi ni chiya nyakono olombe ma nyaka okendi.\nNyar-Lang’o kane osefwenyo kama teko Magere nitiere to noringo modok thurgi.Noyudo osemako ich dweche abiriyo. Mikach Magere kane oseneno kamano to otemo nyiso Magere mondo owe lweny, nikech Lang’o biro nege, to nodagi ni onge ng’at manyalo nege. Nowachoni, “onego atho ka ja-lweny to ok ka ngoro matho ka dhako”.\nBang’ ndalo moko manok nobedo mangima kendo, jo-Lang’o nomonjo jo-Kano mi lweny nochakore, Magere no nego Lang’o ma kar rombgi onge ng’at mane nyalo ng’eyo. Koro noyudo oseol ma kata ng’wech ne ok onyal ringo matek eka ja-Lang’o moro nolidho mochwowo tipone, gikanyono nopodho piny kendo olokore Lwanda, nolal e wang’ jogo mana ka mil polo.\nWasigu nodong’ kahum nono nito ma koro olalni mit kochak ochier kendo!. Moko kuomgi to ne goyo sigalagala kadok dala, moko to nodong’ kanyo ka tetni ni dipo ka ochier.\nJo-Kano nohum nono kendo ochako ng’wech kadok dala, piny nochako ng’ur mana ka gima yamb nyawawa ema omonjo ji e gweng’. Piny Luo duto noywago Magere nimar onge ng’at mane biro siro wasigu kendo.\nLwandano ema iluongoni “Lwanda Magere” nyaka kawuono. Kendo mano e kama ne jodwar kata jo-lweny piagoe tonge. Lwanda Magere nitie but chiro Ladhri (Awasi). Pod joluo duto parore nyaka sani nikech lwenje mane okedo. Omiyo Nyikwa Ramogi wan duto bende onego wabed jochir kendo mar siro wasigu kaka Lwanda Magere notimo.\nOmiyo jowadwa tang’uru ne jo-Lang’ogi ma kata koro unenoni Amolo Tinga riwore kodgini jogi pachgi yore. Dipo ka gichwowo tipo Magere kendo.\nKoro wach ma Nyikwa Ramogi biro um nono kawinjo ema: Muya moko osebedo ka fwenyore ne jodongo ni nyar-Lang’o chande kane oseringo modok thurgi to nopande ei Masai ma ndalogo nodak Narok e gwenge mokiewogi Ngong.\nJo-Masai koro ne wuotho kode to noyudo ka jorachere bende koro osechako mako piny, omiyo lwany nobaro jo-Masai, ne giringo giweyi nyakoni but Kiambu, noyudo osenyuolo nyathi ma wuoyi.\nJoka-Muingai nokwanyo dhakoni gi nyathine e thim, kendo ne gichake ni Johnstone Kamau, kane obedo maduong’ to fweny nobirone kendo noloko nyinge ni (“RAMENY MAR KENYA”) Jomo Kenyatta (taya mar Kenya).\nOmiyo Kenyatta ok en Okuyu kaka ji osebedo ka paro. En nyathi mane chi Magere ma Nyar Lang’o nodhigo e ich.\nTHUON WACH: Ang’eyoni jo-siasa biro bara ndasi gi penjo to kata kamano magi duto gin muya mosebiro ne jodongo e lek, mondo ofweny wechegi n’oganda. Onge adiera moro ma ibiro yude maloyo mano ma asendikono. Ka ihero to iwinji to ka tekni to nyiswa kaka ing’eye.\nGor wuod Ogada, Ogada wuod Ogalo. Kata obedo ni en ema nyinge owuok e dala jo-K’Ogalo ok en wuoyi maduong’ ngang’, rikni kod timbe mahia mane otimo emane omiyo oyudo nying’ maduong’. Nitie yawuoyi mane okwong’ nyuol motelone. Kwargi miluongoni Ogalo emane olamone bilo. Ogalo ne jabilo ma ratipo e piny Luo mangima.\n(Maen bind jok’Onyango Rabala nikech kadok chien to yudore ni Yambo chi Beo emane onyuolo ogandani). Gor en ja-Kanyamwa modak milambo.\nGor nochako timo honni kapod en wuoyi mapuot, teko bilo noloke mana ng’at ma siko tuore seche te. Chieng’ moro achiel kwargi nonyiso Ogada mondo olos kong’o odwa biro donjo e dala, nimar nofwenyoni ochiegni tho to onge ng’at moseyudo kom bilo, nochoko nyikwaye duto te; madongo gi matindo kanyakla.\nChieng’ math kane ochopo nokawo kondo mare (ogute) mi nosidho ne Gor e wiye, mano nobedo kaka ranyisi mar dhialo kendo miyo Gor kome mar bilo. Nolamone bilo chieng’no. Gi kanyono owete Gor madongo nobedogi sigu maduong’ ahinya nito ere kaka nyathi matin ema inyalo gwedhi?\nKaka Gor ne nigi luoro ni dipo ka owetege onege, omiyo noringo modhi ka nyamin mare, dala Otuoma Mas ja-Kwabwayi (ja-Ganda).\nAming’a piny chieng’ moro achiel Otuoma nofwenyoni kare Gor nigi rieko maricho ma nyalo kethone dala, notemo yore te monyalo negego, to notame, nochako manyo losruok Gor mondo okingego, ka Gor nofwenyo kamano, en bende notimo rieko, nodhi oyudo kama wuod Otuoma maduong’ mane ohero olosore.\nKendo nodhi kar kogwen moguom ewi losruok wuod Otuoma, kare Otuoma paroni kawuono to oyudo losruokne. Kuom hawi marach Gor ne ok olosore kanyo noguom aguoma e wi losruok wuod Otuoma.\nOtuoma nodhi mokawo losruokno kendo otero ka jakingo. Wuod Otuoma maduong’ emane bilo omako.Ka Gor nofwenyoni ore osin kode, notimo hono moro e dala kanyo; nolokore jaduong’ moti kendo odhi ir Otuoma monyise ni, “Jaduong’ Ogada ema oora ni mondo imiye im omoko odwa dhi tiyo godo.”\nOtuoma nomiye to kapok ochopo mabor to Otuoma ofwenyoni kare Gor ema oseloko kite, omiyo nosiayo yawuoyi mondo olawe. Kane Gor ogik e dho aora man e kind Kanyamwa gi Kwabwayi to olokore dhako, rombo (im) to olokore guok,\nKane yawuoyi ochopo machiegni to neno mana dhako moting’o chak e wiye to guok luwo bang’e, ne gipenje niya; “Bende dinenwa jaduong’ moro kokalo kaeni gi rombo?” Dhakono nodwokogi niya, “Udwaro jaduong’ mane nigi rombo cha? Ero ochimo malo kanyo laweuru alawa.” Kare mano e Gor mawuoyo kodgi.\nNowuotho modonjo dalagi, im emane otimo godo misango motieko godo bind Otuoma kendo oloso godo sigu mane nitie e kinde g’owetene.\nHono mar ariyo mane otimo chalo kama; nyathi moro noweyo dhok ochamo puothe, noloko nyathini jaduong’ moti kendo kane nyathino odhi dalagi to kite norwenyo jonyuolne duto. Nonyiso jonyuolne niya; “kik uringa an mana nyathiu, Gor wuod Ogada ema osetima kama.”\nKendo ne wuon nyathino owuok gi lange mondo gidhi gineg Gor. Kapok gichopo to gineno Gor ka ringo nyimgi, ne giyueyo ahiri titi mondo gi juke; Gor nolal enyimgi kanyo mana ka mil polo. Nolokore jawuoth man kod diel, kendo noduogo oromo kodgi, negi penje niya; “omera bende diromwa gi ng’at moro maringo nyime kanyo?”. Noduokogi niya; “Ee… aromo kode kucha koringo matek ahinya.”\nMit yawuoyi nochako ahiri titi… ma buru ema dum to ne ok gineno ndach jago mane onyisgino. Bang’e ng’at moro wachonigi niya, “Gor ma udwaro to uweyo dala.” Kane giwinjo kamano to gi gomo gi ng’wech matek ahinya to ekor yo ne giromo kod dhako moro moti ahinya, kare mano e Gor ma gikalo.\nMano emane omiyo ochak Gor ni MAHIA nikech timbe mahia mane otimo. Ji mathoth paroni ne oloko kite adier to jomoko bende wachoni chal ka gima yath emane oloko godo wang’ji to kite to nosiko mana kaka en.\nMago honni mag Nyasaye ma ok wanyal ng’eyo kaka ne gitimore. Mana kaka Yesu bende ne nyalo wuotho e wi pi to Petro kane otemo to oyudo ka tek sidang’ mi otoyo mana e nduru ni ka Yesu oyie to okonye. Gor ne nyalo loko kite e kido mopogore opogore, samoro en jaduong’ moti, kata nyathi matin, kata dhako moti, samoro bende en nyako ma jaber nyowuoyo.\nKamano e kaka nodhi dala Mig. Onyony ja-Gem (mane jabilo), nodhi e kido mar nyako ma jaber ma dhi ka jathieth. To Onyony nofwenye, monyise ni; “Gor ka ibiro ira to biya biya moriere tir kik ibadhri.” Chieng’ wuokne nokawo mula mar bilo.\nKapok ochopo mabor to Onyony osiayone yawuoyi. Kane yawuoyi ochot gi ng’wech lawe to olokore dhako man’gi nyathi matin, kendo obedo e dir yo odhodho nyathi e tie yien kendo ne gi kale.\nKendo nochako odhi dala Kagose wuon Odemba Migori ma ja-Turi, nodhi oidho wi yath kendo oywak ka winyo to Kagose nofwenye monyise ni; “Gor ka ibiro lima to lor alora ibi anegni gimoro icham.”\nNg’eny jobilo ne ok nyal fwenye kendo noloko dhoch mokaw teko bilo mane gin godo. Jabilo mane ok otemo en mana Mig. Omolo Wuon Awuor.\nTimbe Gor nobaro ji ndasi, onge jabilo mane nyalo nege, omiyo jobilo noorone jaundha mobiro kaka jathieth, kendo nowuondo Gor mokunyo liel modonje, bang’e nosare e bwo liendno. Kane Gor owuok to jagono ogone dhok adek. Eseche mane jaundhani owuok gi dhok to wang’ Gor oyawore mi ofwenyo ni ng’atni kare ne oor mondo obi onege.\nKuom mano nokoro ng’atno ma kane ogik edho nam to dhok mane osembo e mane olokore jowi monege. Gor bende bang’ ndalo ang’wen to notho. Mano e kaka Gor Mahia wuod Ogada k’Ogalo ja-Kanyamwa nobedo, en ngero ma joluo duto otemo olony godo.\n4. NYAGUDI WUOD OGAMBI\nNdalo machon ne nitie gik moko abich mane ng’ato ka ng’ato temo mondo obedgo, gin; gero, bilo, ker gi migosi. Nyagudi ja Seme k’Ogony ne ng’at ma rahuma ahinya. Wuon mare ne jabilo ma duong’ ahinya ei Seme. Kane jorachere ochopo ei Mumias, ne gichopo kaka jo-kristo malando wach Nyasaye, to kata kamano ne gitemo kedo gi jo-Uyoma nimar endalogo emane oyudo ka oganda koro tuk mondo omak piny.\nLwenje ne ng’eny ei Luo kata ekind Luo kendgi gi wegi, mwache mane okiewo kodwa bende ne dhawo kendgi giwegi. Mano nomiyo wasungu oyudo yo mayot mar loyo jarateng’. Ne ginego oganda mathoth ahinya.\nOganda Luo ma moko kane owinjo kamano, ne luoro omakogi ahinya nikech joracheregi ne nigi gimoro ma muoch (bunde), mirima nomako Nyagudi koparo kaka ginyalo rito pinygi. Ethuolono noyudo Asembo osekedo gi jo-Seme kendo Nyagudi gi lange nonego ji ma tara gana.\nJo-Asembo ne jamo jo-Seme kendo samoro amora ne ji bedo kotang’ ni dipo ka lweny ochakore. Nyagudi nodhi ka-juoga mondo oyud rieko mar rito piny. Ajuoga nonyiseni saa ochopo ma koro nyaka ng’ato chiwre mondo otho ne piny, ka ok kamano to Asembo biro mako piny Seme.\nKuom mano Nyagudi nodok dala monyiso yawuote ni koro ose chiwore mondo odhi otho ne piny, yawuote nodagi wachno chuth. Nyagudi ne ok odewo ngang’, nowuok ka chiel achiel kochomo piny Asembo, nokawo ore moro mondo okowe nimar ndalogo wasigu ne thoth ma ng’ato ok nyal wuotho ondamo mabor kende.\nNoyudo ajuoga osenyiseni mondo okaw guok odhi ong’adi kaka misango e piny wasigu. Kata kamano en ne ok okawo guok kaka nonyise nokawo im. Kane ochopo e kiche mar misango to nochiko ji mondo kiny obi ong’ad im. Kane ochopo otieno to nodhi nindo e kiru.\nWach nolandore ei Asembo, yawuoyi nochokore kod gige lweny nimar ne gin kod mirima mar nego Nyagudi. E chuny odiwuor ne giyuoro kendo gi wang’o kiru kama Nyagudi oninde, rawera chande kane owinjo kamano to kawo aputh njiri molal nono. Nyagudi to nodagi ringo nimar kaluwore gi wach ajuoga chande to nodwaro reso piny Seme. Nyagudi notho kod im ei kiruno.\nMano e kaka wuod Ogambo noreso piny Seme. Bang’ ndalo manok to lweny notugore ekind Asembo gi Seme kata kamano jo-Seme noloyo lweny nimar misango mane Nyagudi otimo mar chiwore ne piny. Kata Yesu bende notho e musalaba mondo ores piny kuom richo.\nNyasach kwere mondo omedwa bedo gi chir machal mane wuod Ogambi obedo godo kuom chiwore mondo otho ne piny.\n5. 1 OJIJO K’OTEKO\nNe en ja Karachuonyo, notemo kedogi wasungu sidang’. Noramo ni nyaka Kenya yud loch kendo wasungu nyaka dog thurgi nikech piny owacho, kata kamano joracherego nokeye mel. Loch to ne wayudo kaka nosewacho. Mon bende nosero kuom wach mar chulo osuru.\n6. OJINO K’OKEW\nNochiwore mana kaka Nyagudi wuod Ogambi bende nochiwore ni mondo otho ne piny. Nowacho ni ka piny omoko nikech en to dhano yudo loch, notimo hono moro kaaye to jorachere onege to bang’ thone Kenya noyudo loch higa piero auchiel g’adek (1963).\n7. JOSEPH THOMAS MBOYA ( JA-RUSINGA)\nKata kamano ne ok en ja Rusinga gi tiende, ne en ja-Asembo. Nyuolne owuon to nonyuole e samba (puodho) mar tuoro kumane wuon tiye ne jorachere. Kata kamano negi mako lowo e chula Rusinga mano ema omiyo ji lounge ni Ja-Rusinga. Nokedo ne Kenya nyaka wayudo loch, bang’e Okuche noriwore gi jo-Amerka monege higa mar piero auchiel g’ochiko tarik abich dwe mar abiriyo chieng’ jumamos (05.07.1969) e boma ma Nyorobi.\nNonege nimar nodwaro golo loch e lwet Okuche mondo joluo bende oyudie loch. Noyudo wuod Luo moro bende temo nyagore g’Okuchego miluongoni Jaramogi Oginga Odinga, kata kamano nopogore kode nimar en nodwaro demokrasi e loch Kenya to Jaramogi to noriwore gi jo-China kod Urusi mondo okel Ujamaa (Usosiolisti). Jo-Ingresa ne ok ohero wachno nimar teko mar lochgi koro ne dhi ka rumo.\n8. JARAMOGI OGINGA ODINGA\nNogolo jo-Kenya mane jorachere otweyo e od ang’ech. Jaduong’ Kenyatta kod lange nowuok nikech lweny mane Odinga oketo gi jorachere, ni kata tek nade to nyaka gony joma otwe, mano emane omiyo Kenya oyudo loch. Nobedo jalup Kenyatta kuom kinde machuok, bang’e noweyo kom kendo ochako aput mare owuon nimar noyudo ka Okuche koro pielo e kom kendo ok odewo ngang’ kaka nogolgi e lwet jo-wagunda. Bang’ mano Kenyatta nochako lawore kode mana kaka joluo nogoyo ngeroni; “chiero mithiedho ema gawi”.\nNotemo kedo ne joluo eyo ma ling’ling’ nyaka nyocha ochopo kama ochakoe Ford-Kenya. Mae bende Okuche kod Abaluche nopodhe liswa mokeyo mel, kendo ne okidhore e kidienje matindo tindo mano emane omono Jaramogi yudo loch higa piero ochiko g’ariyo (1992). Kata Jaramogi osetho kamano to pod wan gi geno mar yudo loch.\nKuom mano nyikwa Omogi joka Podho pod wan e wuoth ma rabora, kik chunywa jogi loch to wabiro yudo kinda kende. Kik wiu wil gi thuond luo moselal ka kedonwa e yor manyo loch.\n9. ODERA AKANG’O\nKane oyudo Ruodh Gem miluongoni Odera Ulalo otho to Odera Sande nobedo Ruoth, kuom mano noyiero jodong’ gweng’ mondo omi tich rito piny obedne mayot. Noyiero; Odera Akang’o wuod Oloo ja-Kagola kod Wanyanga wuod Obiero mondo orit piny Gem ma masawa koma ogerie boma ma Yala. Kendo nochako oyiero Ogada wuod Odera mondo okonyre kode kuom rito gwenge ma milambo mokiewo gi Ugenya.\nOdera Akang’o kod Wanyanga ne tiyo kanyakla kendo ne gin joma ohero tich kod oganda. Mak mana Akang’o ne ok mor kod Wanyanga nikech nodak kama omeu, omiyo notemo yore duto mogole e tich. Kuom mano Akang’o koro nodong’ e kom kende.\nNochako tich matek kendo nokawo puothe duto mane oyudo Wanyanga osemako, mi nobedo mage duto. Nohero tich puodho kendo nochuno ji gi thuon mondo odhi opurne; nomako mon kod chuo kanyakla to kidagi to goch nyalo romi. Nikech nong’eyo ng’wej ahiri titi omiyo onge ng’ama ne nyalo tame mako mak mana Okeno Lelo emane obare ndasi g’aputh njiri.\nNoketo askeche mathoth mondo okonye rito piny, kendo nohero jomatek e mawi (lweny). Kendo nong’eyo rito ndalo omo (komo) mar ma higa kod opon kanyakla. Jomane oluwo chikne to chambgi ne chiek ahinya. Ji ne komo cham ma higa kar dwe mar ariyo, gwenge duto mane Akang’o orito ne chiek moloyo gwenge ma moko.\nNoketo chike matek ahinya, kendo nomon gi jonyawo, nimar noparoni jogo biro puonjo jowetegi timbe mag mibadhi kod kuo. Puothe duto madongo ei Gem nobedo mek Akang’o kendo nopuro oduma, oganda, bel kod rabolo. Kochopo ndalo keyo to osolo ji e tunge piny mane orito mondo obi okonye keyo.\nKaka rundo cham ne tek ndalogo nochuno ji mondo oter cham koting’o e wigi nyaka Kisumo. Kendo girito nyaka rund cham duto mi giduoggi rupia ma giserundo. Nogero sanduge mathoth mag kano rupia (pesa), kendo kane oseketo ei sanduk mopong’ to oluongo bura ma galamoro (baraza) kendo openjo askechege ka nitie ng’at ma ratego manyalo golo sandugno piny nimar ne gipek nyol.\nNohero chamo ne ji nyadhi e bura kowachoni mwandu gi duto oyudo nikech tichne matek kendo gigo duto owuok mana e yor pur. Mano nowacho mondo omed jiwo ji kuom tich kendo kik ng’ato budh nono ngang’.\nJomane otimo ketho nitero ire kendo nomiyogi chiemo mathoth, kane igombo chiembe to imiyi mang’eny kendo ichuni ni nyaka itieki ka ok itieko to goch oromi, nimar nowachoni jogo man gi gombo gi joma dwaro bedo jokuoge. Thoth ji ne wachoni Odera ne en ng’at marach, ooyo nohero yor dongruok. Mano ema omiyo piny Gem ogerore ahinya.\nNdalo moro nowuok modhi piny Uganda kendo noyudo dongruok mathoth ahinya maduong’ ne en kuom somo, nimar Waganda nolony ahinya kuom tiegruok. Kane oduogo Gem to nochako gero sikunde kendo nochuno jonyuol duto mondo okel nyithindgi e sikul kata in gi nyithindo abich to kik ipand moro ni jakwath.\nJonyuol ne ng’iewo lewni, buge, sabun kod gigo duto mane inyalo dwar e sikul. Wahia ne puonjore ndiko gi somo, puonj mar din bende nochako landore ei Gem duto. Yore duto man e gwenge mane orito nopa maler ahinya nimar ne ok odwar mondo tho ochame.\nOdera notemo limo pinje mathoth ahinya, nodhi nyaka Karungu, Gwasi kod gwenge man milambo duto kata kamano lony malong’o noyudo koa Uganda.\nKata nober kuom tije kamano to ne en kod tim moro marach mar gombo mwandu jowetene, kane oneno giri maber to nyaka okaw kata gi thuon nimar piny owacho onge kama ibiro tere. Timno emane omiyo ji mon kode.\nKendo kane oneno rwadhi moro maber to okawo gi thuon nimar en ruoth ng’at ma biro yale onge. Chieng’ moro achiel nodhi masawa ei Wamia (Abaluyia) kendo notemo mayo ji mwandugi gi thuon, ndalogo noyudo jorachere osechako mako piny, kane jogo onyiso sirikal wach mar mechono to nomak Odera kendo otere e boma ma Nyorobi. Nomake gi lange duto mane tiyo kode. Bang’ ndalo manok nong’ad ne gi bura kendo otergi Kismayu e od twech.\nKane ochiegni tieko ndalone to noduoge e boma ma Nyorobi kodong’ ndalo manok manyalo romo jumbe ariyo to igonye to ne otho, wachore ni piny owacho nonege nimar ne giparoni onyalo dok chulo kuoro ni jogo mane omiyo okete e od twech.\nLoch osiko to ok sikie, omiyo jowadwa kata in Jatelo mar piny to kik item mayo ogandani mwandugi gi thuon, mano emane omiyo jo-Gem owito wuodgi maratego e lwet loch jorachere. Puonj duto mane oweyo mondo oyaw wang’wa kendo omiwa ler mar ng’eyo maber gi marach.\nNyasach Kwere mondo oritu uduto joka Nya-Nam.\n10. OKORE WUOD OGONDA\nOgonda ne en ja-Kisumo anyuola mar jok’Ogony, ne ok en ng’at man kod telo moro amora kaka ruoth kata nyinge ne ok oyangore ahinya e piny Luo. Wuode miluongoni Okore emane omiyo nyinge olandore e piny Luo. Okore ne ger ahinya korka lweny, kane mawi oywak to nyaka kwong’ many Okore kuma nitie kapok yawuoyi kochako lweny.\nKaka ung’eyoni ng’ato ka ng’ato nyaka bed gi osiepne moro machwako wiye, Okore ne nitie gosiepne moro mangita gi del miluongoni “Otiende Luoch Matweya”, Okore bende nipakoni “Okore chieng Walala” nikech noger ka pino kendo nochalo chieng’ marieny ndalo oro. Otiende kane onyago wuoyi wadgi e amen to ok theg thegre, kendo nonyalo tweyi ka ng’ielo momako nyadiel. Mana kaka luoch bende tweyo piny, ka piny odudo ma chieng’ koro ok rieny.\nOkore nonyuomo mon ang’wen. Wuon mare ne jachuog kuodi, en bende nodoko ja ja chuok, omiyo kane lweny pok ochakore to odhi mochuog kuode owuon. Bang’ ndalo manok Lang’o nobiro kwalo dhok. Kane gichopo gotieno to ji nowuok oko kagoyo nduru, “wuog uru oko Nyang’or tieko dhowa”, Okore kane owinjo kamano to nowuok kogweyo kendo oluongo ja yadhe miluongoni Otiende Luoch Matweya.\nKane lweny ochakore e kind jok’Ogony kod Nyang’or gi Kajulu kanyakla, Okore norwado ji madirom abich e dakika manok. E seche ma lweny chakore to Okore ne pod obedo abeda piny kendo kwesi ema ofuong’o nyamonge nono kata ndap ogoro ema odiyo e lembe.\nKadiponi ochung ni puth to wasigu biro ringo nyowuoyo, maka idong’ chien to okeyi mel. Otiende bende ne ji samoro pakoni ero chieng’ walala osedonjo obiro rieny gi lala ma wasigu ool pep. Otiende emane ja chak lweny ka jayadhe to pod pimo riek lweny kaka chal. Otiende ne thuon ka gwata ma kata iole nyuka maliet to ok ywagre.\nE pinyni onge gima nyalo tamo dhano loyo mak man tho kende. Joluo nogoyo ngero ni kata iloyo nyawadu ma nade to kik inyore nyaka ei ode dipoka okeyi mel kayiem nono. Gimoro notimore ka gir kirage, kane oyudo Okore lawo Nyang’or to jo-kajulu noyudo ogawo jomoko gi lum kuom mano Okore ne ok nyal nenogi ngang’.\nKane ochopo ekor bungu kamoro jago mane ogawore chande nochuoyo tiende g’asere, to kane okulore mondo opudhi to ng’ato ochako ohodo onding’e, kane oneno ni koro odhi tho ka dhako mak onego ng’ato nokawo tong mochwogo ji ariyo, gikanyono negi nure gi gocho kendo ne gi nege. Kamane onege nochakini “Dago K’Okore”, kata nyaka sani ka idhi Kisumo to ibiro nyisi kanyono.\nKane jo-Kisumo owinjoni rwadhgi osenindo to ne giywak malit ahinya kendo ne gi biro kar rombgi ma gi kawo ringre kendo gi dhi gi iko. Mano ekaka wuod Ogonda ne mwache kod jo-Kajulu oriwore monego. Wuoyi wuoyi tho mana oko, omiyo wapar uru yawuotwa mosenindo kendo wakwanegi Nyasach Kwere mondo orit chunjegi nyaka warom kodgi ka wuodhwa manie pinyka orumo.\nAdikinyi Minwa, Nyarnam um nyithindi gi Buombi kendo ikechgi kuom wasigu ma dwaro kawo ringregi ka ndalogi pok ochopo. Ler mondo Orieny. Yamb Nyakoyi mondo olor kuom jotend piny kamiyogi paro mar rito pinyni gi kwe.\n11. ANCENTUS AKUKU OGWELA “DANGER”\nAkuku onyuol higa 1918, sani odak Kanyamwa lokesen (location), Aora Chuodho e dir ndara masani oketie lam mochomo Karungu Bay, Sori. Kane jarachar ochopo e piny Luo higni machon ka Akuku pod wuoyi man’gi chia kendo ne ok ging’eyo ni ng’ato nyalo bedogi mon ariyo kata adek, omiyo negi chako Akuku ni “Danger” nimar monde notiap, opong’o dala. Negi temo wacho gi dho-ngere ni mani ng’at ma “dangerous” to ji emane oloko machiekni danger.\nJi mathoth ei Nyanza ma milambo ne thoro wachoni Akuku en ajuoga ni ema omiyo iluonge ni “Danger”, moko bende ne wacho ni ochiyo remb ji ling’ ling’, ni kane odonjo ei matatu to oting’o kube moro matin, to ka okete e buo kom mibetie to ochiyo rembi maka chopo sama olor to oweyi nono. Mano nomiyo ji mathoth luoro maka iromo kode to iluor aluora, Akuku kane winjo wechego to nyiero dwa kata nege nimar ne ok en adiera kata matin.\nKata e gwengwa kuma onyuola ei Kasipul Mumbo, Kanyango kane wan rawere matindo to ok oyienwa wuotho machiegni gi dho ndara e seche mag odhiambo nimar jonywol ne wachoni Danger biro chiyo rembi, mitoka moro amora mane kadho ka piny tip tip godhiambo ne ok ji thor idho nimar, jaywa rembji koro nitie eiye.\nMago gin mana luoro mane ji nigodo. Akuku en ng’at maber ahinya kendo ok onyal kata chwanyo ng’ato mano ema omiyo orito dalane maber. Ok yot mondo jaduong’ orit doho eyo makare kaka orito. Higni apar g’aboro mokadho ne wating’o Jaduong’ Akuku ei nyamburko ka wawuok boma ma Homa Bay ka wachomo Ndhiwa, mano emane arome gi Jaduong’ Akuku, kendo nayudo ka en ng’at ma mor sidang’.\nChiege matin onyuol higa 1978, to wuode mokuongo to onyuol higa 1947, mihiache matin to onyuol 1998. E ngimane okendo nyadi piero chiko (90), mon oweye manyalo romo piero ang’wen (40) gi dire, en kod mon piero ang’wen g’abich (45) mangima, ogedonegi e gwenge mopogore opogore ei Distrikt ma Homa Bay, e piny Luo Ma Milambo.\nSani en kod higni piero aboro g’ariyo *(82) to pod en ratego nyowuoyo kata pur pod onyalo puro. En kod anyuola motiap. Gima miyo koro andiko wachne en ni nyakware maka nyako koro odoko ora, okendo nyamera. Koro an bende wasangore kode omiyo nyaka adend nyinge kaka jaduong’.\nNying’ Akuku ne ong’ere ei Luo mangima higni mokadho mar piero auchiel nyaka chak higa mar piero abiriyo kaluwore gi luoro mane ji ni godo kuom nyinge mar danger, jomoko ne paro ni en ng’at marach, ooyo, mano ne mana nying’. Kaka owadwa maduong’ bende iluongo ni “Kibago” to nyingni gi dho-Kisii to tiende ni jamibadhi kata jakuo, mano ok onyisoni en jakuo kata ja-maundu en nying’ kwaro moro machon emane ochake.\nOmiyo Akuku Ogwela bende ok en ng’at marach kaka ji ne paro, en jaduong’ ma mor kendo mohero welo sidang’, kichopo edalane to chiemo nyalo kata bari ndasi nimar ong’eyo rwako welo.\nNomiye nying’ moro ni rwath chuor mon ma pawe ok pong’ ngang’. Ogwela en jaduong’ mohero rwakore kendo oler mano ema omiyo oloyo chuo mathoth gi kisera, omiyo pare ok nyal pong’ pod kata sani ka odhi kisera gi rawere masani to omayo amaya nyiri e wang’gi to gineno. Kendo ohero lewni mag nengo ma malo. Ohero dendore ni “an ng’at ma munguana kabisa, nyaka abedgi ng'ar, ng’wena nyaka dum mamit”\nNyachirane iluongo ni Justina Auma to odende ni Mama Ngina, nonyuomo nyakoni kane oyudo wuoyi matin mane okende oriembe ni ok onyal yudo kode nyathi, to Ogwela ne ok ogwaro kode kapok omiye nyathi, mano miyo en kod mor ni kata yawuoyi matindo ok nyal romo kode. Owacho ni, “ka idwaro yudo nyako to wuonde gi wuond matut, kendo nohero nyiso nyiri ni in kende ema aheri, makiny to ok wanyal wacho mano biro luwore gi kaka arito singo. Kidwa wuondo nyako to nyise miriambo machal g’adieri.”\nChon e higni mokadho Akuku ne nitie gi mon piero ochiko g’ang’wen (94) to sani gidong’ mon piero ang’wen g’abich (45) kende. Monde ne ok dhi por chwere moko ne dhi to chako duogo kendo. Ji ne wacho ni Akuku ok nyal ng’eyo monde gi kitgi to kane openje penjni to noduoko ni, “ere kaka wiyi nyalo wil gi dhako ma ise sero ma inyuol godo? ka inyalo wacho kamano to kare in ja miriambo.”\nMonde nothoro nyuolo nyiri, omiyo en kod nyiri mathoth maloyo yawuoyi. Nyige nyalo romo 200 to yawuote bende laro 100, nyikwaye thoth ma ok nyal kwan kwanre mayot nimar gi kee epinje mopogore opogore. Onyuolo lakteche, jopuonj, direpe, mekanikni, jo-hala kod ma moko mosomo e rang’iny ma malo kaka nyakware Mig. Owambo Ramogi osomo yor pimo yamo kod koth (meteorology).\nChiege mokwongo nonyuomo higa 1938, kane pod en rawera ma ja higni piero ariyo, ne gipogore higa 1950 nyinge; Dina Odula Akuku, sani en gi higni ma dirom piero aboro.\nKwar Akuku nonyuomo mon 45, to wuon mare nonyuomo mon adek kende.\nAkuku wachoni bedo gi mon mang’eny en mwandu maduong’ ahinya, monde duto ohere kaka jaduong’ maber nimar omiyogi lowo gipuro kendo gi pidho jamni, yawuoyi moko wuondo nyiri kaka gibiro miyogi gik mathoth mana gi dhok nono, to ka gisenyuomogi to koro gigo olal, mano ema omiyo Akuku opogore gi chuo ma moko. Monde ogero e gwenge mopogore opogore. Nohinyo nyuomo mon ma wuok egwenge mokiewo, moko bende nokendo moa edala achiel kaka nyimine kata nyako gi waygi.\nAkuku medo wachoni dhako nyaka rie golando ka dipo ni wiye tek nimar ng’at manyalo wacho ni dhako ok chwadi to riambo. Mond Akuku onge nyiego giherore gi duto.\nWuode miluongo ni Sospeter Ogwela Akuku wacho ni wuon mare othoro nyombone yawuote, tiende ni ogonyo ne wuoyi moromo kendo dhiang’ mondo oter e keny. Akuku en ja-din joka OPERE (katholik) motegno sidang’. Kata obedo ni kanisa ok oyie kendo mon mang’eny Akuku to mano ok odewo ngang’ jadolo bende ohere nimar en jadin motegno. Endalo sawo madongo to Akuku ohero dhi e odira e Kanisa mar katholik ma Mirogi misen.\nAkuku nogero sikund rieko miluongo ni Kogore Sikul e higa mar piero auchiel (1960). Nimar nodwaro mondo nyithinde oyud rieko. Ne en kod nyithindo ma nyalo romo piero aboro (80) e sikundno. Bange jonyuol ma moko bende nochako kelo nyithindgi e sikundno. Akuku noketo yawuote adek kaka jopuonj e sikundno. Sirikal nokawo sikundno higa mar piero auchiel g’aboro (1968).\nNg’eny yawuote osekendo, ginyuolo nyithindo buora. Nyakware mokwongo nonyuol higa 1967 sani en kod nyithindo abiriyo. Chon joka Akuku nohero romo dichiel e higa mondo gitem yangore ekindgi gi wegi. To kuom ndalogi to tinde tek mondo gichokre kanyakla. Samoro yawuot Akuku ok ong’ere ekindgi giwegi, mak mana ni ginyalo fwenyore nimar gin nyithind ng’ato achiel.\nWuode maduong’ miluongoni Dande en ng’at mager kendo ok omodhre pi gi wuon mare, pok owuoyogi wuon kuom higni madirom piero adek (30). Dande nodar gi min mare mane opogore g’Akuku miluongo ni Dina Adula, Dande en ja-pur ma ratipo, kendo opidho olembe mathoth ahinya e puothe.\nWachore ni ajuoga moro nonyiso Akuku nika olimo wuode makayo ni to mwandune biro rumo. Dande nokendo dhako mokwongo to negiwere bang’ ndalo ma nok nikech ne ok ginyal yudo nyithindo. Bang’e nochako onyuomo dhako mar ariyo, sani en kod nyithindo abich. Timothy Odhiambo Dande e wuode maduong’ en kod higni 24. En e nyakwar Akuku maduong’ korka yawuoyi. Dande en nyathi achiel kende e od min mare, Mama Dina Odula omiyo iluonge ni “Obong’o” tiende ni nyathi ma miderma.\nKane pod Dande odak e dala wuon mare to en emane iore ka wuon dwaro nyuomo dhako mondo odhi olos yor keny, nothoro dhi gi owetegi wuon ma moko. Dande kata kamano ne ok ohero pach wuon mar bedo kod mon mathoth. Wachoreni pogruok e kinde gi wuon mare chal gimane owuok e yor keny kane okwero wuon wach mar kendo mon mathoth.\nDande nokendo higa piero auchiel g’adek (1963) to wuon notamore gonyone chiaye. Bang’e nochamo ne wuon nyadhi konyise ni kare miya achiel kuom nyigi mathothgi ka ineno ni gonyona chiaye tekni mondo kik iyud pek moro amora.\nMano nowang’o I wuon mare ahinya. Sigu mane nitie ekind Akuku gi Dande nolandore ei anyuola mar jok’Akuku mangima, omiyo kata nyaka sani Dande ok orwako owetene ma moko. Ka gibiro to openjogi mana nito; “ ango ma ibiro omo kata ng’ama oori”.\nWuod Akuku miluongoni Sospeter Ogwela Akuku kata “SOSI” okendo mon adek kendo onyuolo nyithindo auchiel, owacho ni wuon nopuonje ni yadh dhako ma ja nyiego en medo machielo, mano biro miyo wi dhakoni pie kendo oweyo kido marach.\nSosi wacho ni, kane dhako maduong’ tugo to nomedo mar ariyo, to kane mar ariyo kelo mafwere to ochako omedo mar adek. Sani koro mon ariyo matindogi oloso riwruok kendo giweyo maduong’ kende, onge kama onyalo dhiye omiyo koro oduogo kora.\nKuom mon’gi duto aherogi maromre, nimar onge maber maloyo moro giduto gi beyo, moro ong’eyo tedo maber, moro luoko maler, moro bende ratego kuom pur, omiyo giduto gibeyo. Gitemo kaka ginyalo mondo girite maber, nimar mano eka ginyalo dak maber.\nSosi medo wachoni nyithind Akuku otemo nyuomo mon mathoth, nyiri bende otedo e doho.\nDina Odula jaod Akuku maduong’ sani odak e dir yo moa Homa-Bay kochomo Rongo machiegni gi Rodi Kopany. Dalane opogore gi dala Akuku nikech udi nitie ariyo kende, mar mama Odula kod mar Dande, gima inyalo neno e dalano en mana puoth oduma kod cham ma moko.\nOdula wacho ni en owuon ne ok iye lit kata nyiego noonge godo mano ema omiyo Akuku nomedo mon kapod gidak kanyakla. Kendo omedo wacho ni notemo kata serone chuore mon moko mondo obed nyiekene.\nKaka Akuku nochako mewo chalo kama, kane Odula pod odak kode ne gichako ohand rech, Akuku ne nitie g’osadhi mag mako rech apar g’ang’wen kendo nomako rech to Odula neloso kendo tero chiro. Kamano ekaka ne gichako ohala nyaka koro ochopo kama ne gichako ohand mabati mag gedo, ne gitero chiro managi wich nimar matoka ne pok ochopo e gwengno ekinde nogo. Kamano ekaka nobedo.\nNyaka sani Odula pod wacho ni en chi Akuku, Akuku owuon ema wacho ni nopogore gi dhakono, to Odula medo wacho ni kata sani ka Jaduong’ Akuku otho to iike edho od mikkayi maen Mama Dina Odula. Omiyo omedo wacho ni en owuon pod ohero chuoreno ahinya kata obedo ni ok gidak kanyakla kamano.\nWeche moko wachoreni gimane omiyo gipogore en wach lowo mane gilaro, to mama Odula to wacho ni mano miriambo kaen kamano to ere gima omiyo pod adak elopno?. Jomoko wacho ni wachno nobedo matek mochopo e od Bura mar yalo .\nNyikwa Ramogi Ajwang’ kapok atieko to daher mar orone Moluor Jaduong’ Acentus Akuku Ogwela Danger mos mogundho kata obedo ni ne wanenore higni mogwarore kamano, ne waromo higa mar piero aboro g’ariyo (1982), nyaka koro sani pok waromo kendo. Obong’o Nyakalaga mondo otayi kendo omedi ndalo. Nyasach Kwere mondo oriti kod jodalani duto.\n1 med somo matut kuom wach Ojijo k'Oteko\ne weche Kalatas 30 - 31 (Lokruok mane siasa okelo ei Karachuonyo)


Bible Verses On The Topic: Abomination -> Additional\n“Jolwenje momanore gi gig lweny nowuog mondo gidwany kama ochiel motegno mar hekalu kendo ginitiek misengini mitimo pile pile. Eka ginichung gima kwero makelo kethruok kanyo.\n“Chakre chiengʼ ma misengini mitimo pile nokethie, nyaka chop chiengʼ ma gima kwero makelo kethruok nochungie, nokaw higni adek gi nus kata odiechienge alufu achiel mia ariyo gi piero ochiko (1,290).\nRapar mar Chik 22:5\nDhako ok onego rwak lewni mag chwo, chwo bende kik rwak lewni mag mon, nimar Jehova Nyasaye ma Nyasachu ok dwar joma timo kamano.\nRapar mar Chik 23:18\nKik ukel sitadi mar jachode madhako kata madichwo e od Jehova Nyasaye ma Nyasachu mondo ochul nengo mar kwongʼruok nimar gik moko ariyogo Jehova Nyasaye ma Nyasachu mon godo.\nRapar mar Chik 24:4\nto chwore mokwongo mane oriembe cha kik kende kendo nikech osedoko mogak. Tim ma kamano en kwero e wangʼ Jehova Nyasaye. Kik umi richo bedi e piny ma Jehova Nyasaye ma Nyasachu miyou kaka girkeni.\nKik ukel misengini maonge tich e nyima! Tik ubanino dungʼna marach, kendo sewni mutimo ka dwe opor, gi mag Sabato kata e chokruoge duto ok amorgo.\nTim jo-Lawi 7:18\nKa ring misango mar lalruok ocham chiengʼ mar adek, to misangono ok noyiego. Bende Nyasaye ok nokwan misangono ka gima ber, nimar en gima kwero, kendo ngʼama ochame nobed jaricho.\nTim jo-Lawi 18:22\n“ ‘Kik iterri gi dichwo wadu nikech mano en tim makwero.\nJehova Nyasaye ok mor gi rapim ma ok nikare, to rapim makare ema omorgo.\nJehova Nyasaye odagi jogo ma chunygi opongʼ gi richo, to omor gi jogo ma yoregi ler.\nJehova Nyasaye mon kod dhok mariambo, to omor gi jogo ma jo-adiera.\nJehova Nyasaye odagi misango mar jaricho, to lamo mar ngʼat moriere tir miye mor.\nJehova Nyasaye odagi paro mar joricho, to jogo ma chunygi ler miye mor.\nJehova Nyasaye odagi ji duto man-gi sunga e chunygi. Ngʼe ma malongʼo: Ok ginitony ni kum.\nJehova Nyasaye mon-gi ngʼama chwako jaketho kata kumo ngʼat maonge ketho.\nRapim ma ok nikare gi pimo ma ok kare, Jehova Nyasaye mon kodgi duto.\nJehova Nyasaye mon gi rapim mag miriambo, kendo rapim ma ok kare ok miye mor.\nKa ngʼato odino ite ne chik, kata mana lemone bende richo.\nTo gimoro amora ma ok ler, kata ngʼato matimo gik makwero, kata mariambo, ok nodonjie, makmana jogo ma nying-gi ondiki e kitap Nyarombo mar ngima kende.\n“To ka uneno ‘gima kwero makelo kethruok’ kochungʼ kama ok onego obedie, to dwarore ni jasomo owinj tiend wachni maber, eka joma ni Judea oring odhi ewi gode.\n“Omiyo ka uneno gima kwero makelo kethruok, mane owuo kuome gi dho janabi Daniel, kochungʼ kama ler, to dwarore ni jasomo owinj tiend wachni maber;\n Kuom mano, Nyasaye nojwangʼogi moweyogi e gombo maricho makelo wichkuot. Mondegi noweyo riwore gi chwogi e yo mowinjore, to negichako riwore gi mon wetegi. Chwo bende noluwo mana yo machalre; kar riwruok gi mon e yo mowinjore, to dendgi noowore gi gombo chwo wetegi. Chwo notimo timbe dwanyruok gi chwo wetegi, kendo timgino nomiyo giyudo kum e dendgi giwegi mowinjore gi kethogino.\nTim jo-Lawi 20:12-13\n Ka ngʼato oterore gi chi wuode to giduto nyaka neg-gi. Gima gitimono en tim makwero to rembgi nobedi e wigi giwegi. Ka dichwo oterore gi dichwo wadgi. Giduto ji ariyogi gitimo gima kwero kendo giduto nyaka neg-gi to rembgi nobedi e wigi giwegi.\n Nitie gik moko auchiel ma Jehova Nyasaye mon-go, chutho gin gik moko abiriyo ma ok more: wenge mag sunga, lep mariambo, lwedo machwero remo maonge ketho, chuny machano chenro maricho, tiende maringo kadhi e richo, jahang wach mawacho miriambo kendo ngʼatno makelo miero e kind jowete. Wuoda, rit chike wuonu kendo kik iwe puonj minu.


2 Ruodhi 11 - Holy Bible [Luo Bible 2020] - (2Ru 11)\n2 Ruodhi 11\nKane Athalia min Ahazia noneno ni wuode osetho, nodhi mondo otiek dala ruoth duto.\nTo Jehosheba nyar ruoth Jehoram ma nyamin Ahazia, nokawo Joash wuod Ahazia mopande lingʼ-lingʼ mabor kod yawuot ruoth mane koro ochiegni negi. Nyakono nokawe kaachiel gi japite mopandogi e od Athalia mar nindo, omiyo ne ok onege.\nNodongʼ kopande kaachiel gi japite ei hekalu mar Jehova Nyasaye kuom higni auchiel e kinde loch Athalia.\nE higa mar abiriyo Jehoyada nooro jotend lweny mag migepe mag ji mia achiel, jo-Kari kod jorit, mokelgi ire ei hekalu mar Jehova Nyasaye. Ne otimo singruok kodgi mi oketogi gikwongʼore e hekalu mar Jehova Nyasaye. Bangʼ mano nokelo wuod ruoth mondo gingʼeye.\nNochikogi kowacho niya, “Ma e gima nyaka utim: Achiel kuom adek maru matiyo chiengʼ Sabato nyaka rit kar dak ruoth.\nAchiel kuom adek machielo maru nyaka rit dhoranga Sur. Kendo achiel kuom adek modongʼ nyaka rit alwora mar hekalu. Joritgo duto nyaka rit kar dak ruoth.\nMigepe ariyo mamoko modongʼ ma ok ti chiengʼ Sabato nyaka rit ruoth e hekalu mar Jehova Nyasaye.\nRituru ruoth ka ulwore ka ngʼato ka ngʼato otingʼo gige lweny e lwete. Ngʼato angʼata mosudo machiegni kodu nyaka negi. Beduru machiegni gi ruoth kamoro amora modhiye.”\nJotend ji mia achiel mane ni e migepe adekgo notimo mana kaka Jehoyada jadolo nochikogi. Jatend migawo ka migawo nokawo joge mane dhi tich chiengʼ Sabato to gi mago mane onego oywe, mi giduto negidhi ir Jehoyada jadolo.\nEka nomiyo jotend migepe mag jolweny tonge kod kuodi, mane mag ruoth Daudi kendo mane okan e hekalu mar Jehova Nyasaye.\nJoritgo, ka moro ka moro nigi gire mar lweny e lwete, chakre yo milambo nyaka yo nyandwat mar hekalu ka gilworo kendo mar misango kod hekalu.\nJehoyada nogolo wuod ruoth oko mi osidhone osimbo mar loch; eka nomiye kitap chik mi okete ruoth. Ne giwire ka ji pamo lwetgi ka gigoyo koko niya, “Ruoth mondo odag amingʼa!”\nKane Athalia owinjo koko mane jorito kod ji goyo, nodhi ir jogo mane ni e hekalu mar Jehova Nyasaye.\nNongʼicho moneno ruoth kochungʼ e bath siro kaka chik jo-Israel ne dwaro. Jotelo gi jogo turumbete nochungʼ e bath ruoth kendo ji duto mag pinyno ne mor kendo negigoyo turumbete. Eka Athalia noyiecho lepe kakok niya, “Andhoga! Andhoga!”\nJehoyada jadolo nogolo chik ne jotend lweny morito migepe mag jolweny mia achiel-ka, ma bende ne gin jotend jolweny kowachonegi niya, “Keleuru e dierwa ka kendo neguru ngʼato angʼata maluwe.” Nimar jadolo nosewacho niya, “Dhakono ok onego negi ei hekalu mar Jehova Nyasaye.”\nOmiyo negimake kane ochopo kama farese donjogo e dala ruoth kendo kanyo ema ne onege.\nEka Jehoyada nomiyo ruoth kod jo-Israel osingore ne Jehova Nyasaye ni ginibed jo-Jehova Nyasaye. Nomiyo ruoth gi ji otimo singruok e kindgi giwegi.\nJopinyno nodhi e hekalu mar Baal kendo negimuke piny. Negitoyo matindo tindo kendo mar misango kod nyiseche manono mi ginego Matan jadolo mar Baal e nyim kende mag misango. Bangʼ mano Jehoyada jadolo noketo joma rito hekalu mar Jehova Nyasaye.\nNokawo jotend migepe mag jolweny mia achiel-ka, jo-Kari, jorito kod jopinyno duto kendo giduto kanyakla negikelo ruoth koa e hekalu mar Jehova Nyasaye mi gikowe nyaka kare mar dak, ka giluwo dhoranga jorito. Bangʼ mano Joash nobedo e kome mar loch.\nJopinyno duto nobedo gi mor kendo dala maduongʼ nobedo gi kwe nikech Athalia nosenegi gi ligangla e kar dak ruoth.\nJoash ne ja-higni abiriyo kane ochako bedo e loch.\n2 Ruodhi 11:1\n2 Ruodhi 11:2\n2 Ruodhi 11:3\n2 Ruodhi 11:4\n2 Ruodhi 11:5\n2 Ruodhi 11:6\n2 Ruodhi 11:7\n2 Ruodhi 11:8\n2 Ruodhi 11:9\n2 Ruodhi 11:10\n2 Ruodhi 11:11\n2 Ruodhi 11:12\n2 Ruodhi 11:13\n2 Ruodhi 11:14\n2 Ruodhi 11:15\n2 Ruodhi 11:16\n2 Ruodhi 11:17\n2 Ruodhi 11:18\n2 Ruodhi 11:19\n2 Ruodhi 11:20\n2 Ruodhi 11:21


Fweny 4 | Muma e Intanet | New World Translation (1984)\nFweny ma ne one ka Jehova nie polo (1-11)\nJehova obet e kom-loch mare (2)\nJodongo 24 mobet e kombe mag loch (4)\nChuech mangima ang’wen (6)\n4 Bang’ mago, ne ang’iyo mi ne aneno dhoot moro moyawore e polo, kendo dwol mokwongo ma ne awinjo ne chal gi mar turmbeta, ka dwolno wuoyo koda ka wacho niya: “Bi ane malo kae, kendo abiro nyisi gik ma nyaka timre.” 2 Bang’ mano, gikanyono ne abedo e bwo teko mar roho, mi ne aneno kom-loch moro moket e polo, kendo ne nitie ng’at mobet e kom-lojno. 3 To Jal ma ne obetieno ne chalo gi kidi mar jaspa kod kidi mar sardias,* kendo ne nitie lihudu ma olworo kom-lojno koni gi koni, kendo lihuduno ne chalo gi kidi mar zumaridi. 4 Bende, ne nitie kombe 24 mag loch molworo kom-lojno koni gi koni, kendo ne aneno jodongo 24 morwakore gi nengni ma rochere kobet e kombe mag lochgo, to ne gisidho osimbo mag dhahabu e wiyegi. 5 Ne nitie mil polo gi dwol moko kod mor polo ma ne a e kom-lojno; kendo ne nitie teyni abiriyo mag mach ma liel e nyim kom-lojno, to mago gin roho abiriyo* mag Nyasaye. 6 E nyim kom-lojno, ne nitie gimoro ma chal gi nam mar kio ma rieny ka kidi mar kristol. E dier kama kom-lojno ne nitiere, ne nitie chuech mangima ang’wen mopong’ gi wenge e nyimgi kod ka ng’egi, kendo ne gilworo kom-lojno koni gi koni. 7 Chuech mangima mokwongo ne chal gi sibuor, to chuech mangima mar ariyo ne chal gi nyaruath, to chuech mangima mar adek ne nigi lela wang’ ma chal gi mar dhano, to chuech mangima mar ang’wen ne chal gi winyo miluongo ni ongo ma huyo. 8 Kendo moro ka moro kuom chuech mangima ang’wen-go ne nigi buombe auchiel; to kuomgi koni gi koni kod bwogi ne gipong’ gi wenge. To odiechieng’ gi otieno, gisiko ka giwacho kama: “Maler, maler, maler en Jehova Nyasaye, Manyalo Duto, ma ne nitie, kendo ma nitie, kendo ma biro.” 9 Sa asaya ma chuech mangimago chiwo duong’, gi luor, kod erokamano ne Jal mobet e kom-lojno, ma en Jal ma dak mochwere nyaka chieng’, 10 jodongo piero ariyo gang’wen-go podho piny e nyim Jal mobet e kom-lojno, kendo gilamo Jalno ma dak mochwere nyaka chieng’, kendo gibolo osimbegi e nyim kom-lojno ka giwacho niya: 11 “In Jehova Nyasachwa, in e ma iwinjori yudo duong’, gi luor, kod teko nikech ne ichueyo gik moko duto, kendo gigo ne obetie kendo ne ochuegi nikech dwachi.”\n^ Tiende ni, “kidi moro makwar ma nengone tek.”\n^ Tiende ni, “teko ma tiyo dibiriyo.”


Jeremia 52 - Holy Bible [Luo Bible 2020] - (Jer 52)\nZedekia ne ja-higni piero ariyo gachiel kane obedo ruoth, kendo nobedo e loch kodak Jerusalem kuom higni apar gachiel. Min mare ne nyinge Hamutal nyar Jeremia ma aa Libna.\nNe otimo richo e nyim Jehova Nyasaye, mana kaka Jehoyakim notimo.\nMagi duto notimore ne Jerusalem kod Juda nikech mirimb Jehova Nyasaye, kendo giko to ne oriembogi oko e nyime. Koro Zedekia nongʼanyone ruodh Babulon.\nOmiyo e higa mar ochiko mar loch Zedekia, e odiechiengʼ mar apar mar dwe mar apar, Nebukadneza ruodh Babulon nodhi gi jolweny mage duto momonjo Jerusalem. Negilworo dala maduongʼno kendo ne gigoyone agengʼa koni gi koni.\nDala maduongʼno ne ogone agengʼa nyaka higa mar apar gachiel mar Ruoth Zedekia.\nE odiechiengʼ mar ochiko e dwe mar angʼwen kech mane ni e dala maduongʼno nomedore makoro ne onge chiemo mane ji nyalo chamo.\nBangʼ mano ohinga mar dala maduongʼno nomuki, kendo jolweny duto noringo ka tony gotieno ka gikalo e rangach man e kind ohinga ariyo man but puoth ruoth, kata obedo ni jo-Babulon nolworo dala maduongʼno kamano. Negiringo ka gichomo Araba,\nto jolwenj Babulon nolawo Ruoth Zedekia kendo ojuke e pewe mag Jeriko. Jolweny mage duto noringo oweye moke,\nkendo negimake. Ne gitere Ribla ir ruodh Babulon e piny Hamath, kama nongʼadone bura.\nE Ribla ruodh Babulon nonego yawuot Zedekia koneno; bende nonego jotelo duto mag Juda.\nEka nogolo wenge Zedekia oko, notweye gi rateke mag mula kendo notere Babulon, kama ne okete e od twech nyaka chiengʼ mano thoe.\nE odiechiengʼ mar apar mar dwe mar abich, e higa mar apar gochiko mar loch Nebukadneza ruodh Babulon, Nebuzaradan jatend jolweny marito ruoth, ma en achiel kuom jodong ruodh Babulon, nobiro Jerusalem.\nNowangʼo hekalu mar Jehova Nyasaye, kar dak ruoth kod udi duto man Jerusalem. Bende nowangʼo udi duto moger mabeyo.\nJolweny duto mag Babulon mane ichiko gi jatend jolweny marito ruoth ne omuko ohinga duto moluoro Jerusalem.\nNebuzaradan jatend jolweny notero e twech jomoko kuom joma odhier kod jogo mane odongʼ e dala maduongʼno, kaachiel gi jogo molony e tij lwedo kod joma noringo modhi ir ruodh Babulon mondo otony.\nTo Nebuzaradan noweyo jopinyno moko mane odhier ahinya mondo oti e puothe mag mzabibu kod puothe mamoko.\nJo-Babulon nomuko sirni mag mula, rachungi mag taya kod Karaya Maduongʼ mar mula mane ni e hekalu mar Jehova Nyasaye kendo ne gitero mulago duto nyaka Babulon.\nBende negikawo agulni, opawo, gir ngʼado otambi mar taya, tewni mikwoyogo remo, bakunde kod gik moko duto molos gi mula mane itiyogo e hekalu.\nJatend jolweny marito ruoth nokawo besen, gima iwangʼoe ubani, tewni mag kwoyo remo, agulni, rachung taya, dise kod bakunde mitiyogo e misango miolo piny, ma gin gik moko duto molos gi dhahabu maler kata fedha.\nMula mane ogolo e sirni ariyo, gi Karaya Maduongʼ kod rwedhi apar gariyo mag mula e bwoye kod rachungi minyalo tingʼ mane Ruoth Solomon olosone hekalu mar Jehova Nyasaye, ne pek ma ok nyal pim.\nSiro ka siro borne ne romo fut piero ariyo gochiko kendo alwora mare ne romo fut apar gochiko; sirnigo norokore kendo moro ka moro kore ne romo gi lith lwedo angʼwen.\nGima chalo agulu mar mula mane ni e ewi achiel kuom sirni borne kadhi malo ne romo fut aboro kendo nokede gi gik mongʼinore ongʼinore molwore koni gi koni. Siro machielo man-gi gik mongʼinore ongʼinore, ne chal kod mokwongo.\nNe nitiere gik mongʼinore ongʼinore piero ochiko gauchiel e bethe sirni, kwan gik mongʼinore ongʼinore duto ne gin mia achiel mane olworo gima otwangʼ mongʼith.\nJatend jolweny marito ruoth nomako Seraya jadolo maduongʼ, gi Zefania jadolo maluwe kod ji adek ma jorit dhoot hekalu moterogi e twech.\nTo kuom joma ne odongʼ e dala maduongʼno, nomako jatelo mane ochungʼ ne jolweny, kod ji abiriyo ma jongʼad rieko ne ruoth. Bende nomako jagoro mane tichne en ndiko nying joma onego bed jolweny kod jodonge piero auchiel mane oyudi e dala maduongʼno.\nNebuzaradan jatend lweny nomakogi duto mokelogi Ribla ir ruodh Babulon.\nRuoth nogolo chik mondo neg-gi Ribla kanyo, e piny jo-Hamath. Omiyo Juda noter e twech mabor gi pinye owuon.\nMa e kwan mar joma Nebukadneza notero e twech: e higa mar abiriyo, mane gin jo-Yahudi alufu adek gi piero adek;\ne hik Nebukadneza mar apar gaboro, ji mia aboro gi piero adek gariyo moa Jerusalem;\ne hike mar piero ariyo gadek, jo-Yahudi mia abiriyo gi piero angʼwen gabich mane oter e twech gi Nebuzaradan jatend lweny. Giduto ne gin ji alufu angʼwen mia auchiel.\nE higa mar piero adek gabiriyo mar twech Jehoyakin ruodh Juda, e higa mane Evil-Merodak obedo ruodh Babulon, nogonyo Jehoyakin ruodh Juda kendo oweye thuolo koa e od twech e odiechiengʼ mar piero ariyo gabich mar dwe mar apar gariyo.\nNowuoyo kode modembore kendo nomiye kom duongʼ moloyo ruodhi mamoko mane ni kode e twech Babulon.\nOmiyo Jehoyakin nolonyo lepe mag twech kendo e ndalo ngimane duto ne ochiemo pile pile e mesa ruoth.\nOdiechiengʼ ka odiechiengʼ ruodh Babulon ne miyo Jehoyakin pok mowinjore kode ndalo duto mag ngimane, nyaka odiechiengʼno mar thone.


Rapar mar Chik 2 - Holy Bible [Luo Bible 2020] - (RaCh 2)\nRapar mar Chik 2\nEka ne wachako wuoth kwangʼado thim kwachomo Nam Makwar mana kaka Jehova Nyasaye nochika. Kuom kinde mangʼeny ne wadigni e piny gode mag Seir.\nEka Jehova Nyasaye ne owachona niya,\n“Usedigni bangʼ kinde mangʼeny kulwororu e pinyni, omiyo wuothuru kuchomo yor nyandwat.\nNyis ji wechegi kiwachonegi ni, ‘Uchiegni kalo e piny joweteu ma nyikwa Esau modak Seir. Gibiro bedo gi kibaji nikech un, to beduru motangʼ.\nKik udwar kodgi lweny nimar ok anamiu pinygi kata mana kama uketo e tiendu kende. Asemiyo Esau pinje mag gode man Seir kaka girkeni mare.\nUbiro chulogi fedha kuom chiemo ma uchamo kod pi ma umodho.’ ”\nJehova Nyasaye ma Nyasachu osegwedho tich lwetu. Oseritou ka uwuotho e thim malichni kendo kuom higni piero angʼwen-gi duto Jehova Nyasaye ma Nyasachu osebedo kodu mi ok uchando gimoro.\nEka ne wakalo Seir kama jowetewa ma nyikwa Esau nodakie. Bangʼe ne waa Araba kwachomo Elath kod Ezion Geber mi wawuotho kwachomo thim Moab.\nEka Jehova Nyasaye ne owachona niya, “Kik umonj jo-Moab kata kwinyogi mondo gitug lweny kodu, nimar ok anamiu dir pinygi moro amora. Kanyo asemiyo joka Ar ma nyikwa Lut kaka girkeni margi.”\n(Jo-Emi osebedo ka odak kanyo, ma gin joma rateke, mangʼeny kendo ma roboche mana ka jo-Anak.\nJo-Emi kod jo-Anak ji ne luongogiga ni jo-Refai, to jo-Moab to ne luongogi ni jo-Emi.\nChon jo-Hori nodak e piny Seir, to nyikwa Esau noriembogi oko. Negitieko jo-Hori mane ni kanyo mi gidak kuondegi mana kaka jo-Israel notimo e piny mane Jehova Nyasaye omiyogi kaka girkeni.)\nKendo Jehova Nyasaye nowacho niya, “Koro chungi mondo ingʼad Holo mar Zered.” Omiyo ne wangʼado holono.\nE kinde mane wawuok Kadesh Barnea nyaka wangʼado Holo mar Zered nokawowa higni piero adek gaboro. E kindeno tiengʼ mar jolweny duto notho e kambi, mana kaka Jehova Nyasaye ne osesingorenegi.\nLwet Jehova Nyasaye ne mon kodgi nyaka ne otiekogi duto e kambi.\nKane joma odongʼ ma jolweny osetho,\nJehova Nyasaye ne owachona niya,\n“Kawuononi ubiro kalo e gwenge mag Moab manie piny Ar.\nKa ubiro ir jo-Amon, to kik uchandgi kata dwaro tugo kodgi lweny, nimar ok anamiu gimoro amora e piny jo-Amon. Asechiwe kaka girkeni ne nyikwa Lut.”\n(Pinyno bende ne okwan kaka piny jo-Refai mane osebedo kodak kuno, to jo-Amon to ne luongogi ni jo-Zamzumi.\nGin oganda marateke, mangʼeny kendo ma roboche mana ka jo-Anak. Jehova Nyasaye ne otiekogi e nyim jo-Amon, mane oriembogi mi gidak kuondegigo.\nJehova Nyasaye ne osetimo mano ne nyikwa Esau, mane odak Seir, e kinde mane otieko jo-Hori ka gineno. Negiriembogi oko kendo gidak kanyo nyaka chil kawuono.\nTo jo-Kaftor mane oa Kaftor noriembo jo-Avi mabor nyaka e gwenge mag Gaza, mi koro gidak kanyo.)\n“Koro ikreuru kendo ukadh holo mar Arnon. Neuru, asechiwo e lwetu Sihon ja-Amor ma ruodh Heshbon kod pinye. Chakuru kedo kodgi mondo ukawe.\nKochakore odiechiengni abiro kelo luoro kod kibaji ne ogendini duto modak e piny. E kinde ma giniwinjie humbu, gibiro kirni kendo kihondko biro makogi.”\nKoa e thim mar Kedemoth, ne aoro joote ne Sihon ma ruodh Heshbon kakwaye mondo kwe obedie kawachone niya,\n“Yienwauru wakal e pinyu nikech wabiro luwo yo tir kendo ok wanabar e bat korachwich kata koracham.\nYie iusnwa chiemo mwachamo kod pi mwamodho nikech nengogi romre gi fedha, kendo iwewa aweya wakadhi kwawuotho gi tiendwa,\nmana kaka nyikwa Esau mane odak Seir kod jo-Moab modak Ar ne jotimonwa, negiweyo wangʼado Jordan miwadonjo e piny ma Jehova Nyasaye ma Nyasachwa miyowa.”\nTo Sihon ruodh Heshbon ne otamowa kadho e pinygi nimar Jehova Nyasaye ma Nyasachwa nosemiye wich teko, kendo chunye odoko matek mondo ochiwe e lwetu mana kaka osetimo.\nJehova Nyasaye nowachona niya, “Neuru, koro achiwo Sihon kod pinye e lwetu, koro monjeuru mondo ukaw pinyeno.”\nKane Sihon kod jolwenje duto nobiro mondo ochak kodwa lweny e piny Jahaz,\nJehova Nyasaye ma Nyasachwa nochiwe e lwetwa kendo ne watieke gi nyithinde kod jolwenje duto.\nE kindeno ne wakawo mieche duto, mi wanego, chwo, mon kod nyithindo duto, kendo onge ngʼama ne waweyo kangima.\nTo jamni kod gik moyaki mane oa e miechgi mane wakawo ne wadhi godo.\nOnge dala mane nyalo sirowa e lweny chakre Aroer, e dho holo mar Arnon kod dala manie holo hie nyaka chop Gilead kendo onge kata mana dala achiel mane ok wanyal kawo. Jehova Nyasaye ma Nyasachwa nochiwogi duto e lwetwa.\nTo kaluwore gi chik Jehova Nyasaye ma Nyasachwa, ne ok ukawo piny jo-Amon moro amora kata mana piny mokiewo gi Jabok kata mago molworo dalane manie gode.\nRapar mar Chik 2:1\nRapar mar Chik 2:2\nRapar mar Chik 2:3\nRapar mar Chik 2:4\nRapar mar Chik 2:5\nRapar mar Chik 2:6\nRapar mar Chik 2:7\nRapar mar Chik 2:8\nRapar mar Chik 2:9\nRapar mar Chik 2:10\nRapar mar Chik 2:11\nRapar mar Chik 2:12\nRapar mar Chik 2:13\nRapar mar Chik 2:14\nRapar mar Chik 2:15\nRapar mar Chik 2:16\nRapar mar Chik 2:17\nRapar mar Chik 2:18\nRapar mar Chik 2:19\nRapar mar Chik 2:20\nRapar mar Chik 2:21\nRapar mar Chik 2:22\nRapar mar Chik 2:23\nRapar mar Chik 2:24\nRapar mar Chik 2:25\nRapar mar Chik 2:26\nRapar mar Chik 2:27\nRapar mar Chik 2:28\nRapar mar Chik 2:29\nRapar mar Chik 2:30\nRapar mar Chik 2:31\nRapar mar Chik 2:32\nRapar mar Chik 2:33\nRapar mar Chik 2:34\nRapar mar Chik 2:35\nRapar mar Chik 2:36\nRapar mar Chik 2:37


Biblica® Ochiw Thuolo Motingʼo Loko Manyien™ 1 Ruodhi 16\n☰ 1 Ruodhi 16 ◀ ▶\n1 Eka wach Jehova Nyasaye nobiro ni Jehu wuod Hanani kuom Baasha mowachone niya, “Nayieri.” 2 Ne atingʼi malo ka agoli e buru mi aketi jatend joga Israel to niwuotho e yore mag Jeroboam mi nimiyo joga Israel otimo richo kendo ne uchwanya mi imiyo abet gi mirima nikech richo magu. 3 Omiyo koro achiegni tieko Baasha kod ode kendo abiro keto odi kaka mano mar Jeroboam wuod Nebat. 4 Guogi biro chamo joka Baasha motho e mier madongo, kendo winy mae kor polo biro chamo mago motho e pewe.\n5 Timbe duto mag loch Baasha gi gik mane otimo, donge ondikgi e kitepe ruodhi mag Israel? 6 Baasha noyweyo gi kwerene mi noyike Tirza. Kendo Ela wuode nokawo lochne kaka ruoth.\n7 Kata kamano, wach Jehova Nyasaye nobiro gi dho janabi Jehu wuod Hanani ni Baasha kod ode, nikech richo duto mane osetimo e nyim Jehova Nyasaye, komiye mirima gi gik moko mane osetimo, kendo kobedo machal gi od Jeroboam, kendo bende nikech mano nokethe.\nEla ruodh Israel\n8 E higa mar piero ariyo gauchiel mar loch Asa Ruodh Juda, Ela wuod Baasha nodoko ruodh Israel kendo nobedo ruodh Tirza kuom higni ariyo.\n9 Achiel kuom jotende miluongo ni Zimri mane otelo ni nus gechene nochano mar nege. Ela ne nitie Tirza e kindeno, komer e dala Arza, ngʼat motelo ni od ruoth man Tirza. 10 Zimri nodonjo e ot mogoye kendo onege e higa mar piero ariyo gabiriyo mar loch Asa ruodh Juda, kendo nokawo lochne kaka ruoth.\n11 Mapiyo ka osechako locho kendo mobetie e kom loch, nonego anywola Baasha duto. Ne ok ongʼwono kata ni nyathi ma wuowi, bed ni ne en wat kata osiep. 12 Omiyo Zimri noketho od Baasha, kaluwore gi wach Jehova Nyasaye mane owacho ni Baasha kawuok kuom Jehu janabi 13 nikech richo duto mane Baasha kod wuode Ela nosetimo kendo mane gimiyo Israel otimo, omiyo ne giwangʼo ii Jehova Nyasaye, Nyasach Israel, ka gimiye mirima gi nyiseche manono.\n14 Timbe mamoko mag loch Ela kaachiel gi gik moko duto mane otimo, donge ondikgi e kitap rapar mag ruodhi mag Israel?\nZimri ruodh Israel\n15 E higa mar piero ariyo gabiriyo mar Asa ruodh Juda, Zimri nobedo ruodh Tirza kuom ndalo abiriyo. Jolweny nogoyo kambi but Gibethon e dala mar jo-Filistia. 16 Kane jo-Israel mane ni e kambi nowinjo ni Zimri osemonjo ruoth mi onege, negiketo ni Omri ma jatend jolweny, mondo obedo ruoth mar Israel mana gi chiengʼno. 17 Eka Omri gi jo-Israel duto mane ni kode nowuok Gibethon mi gimonjo Tirza. 18 Kane Zimri oneno ni dalano osekaw, nodhi kama tek mar dala ruoth, nomoko dalano mach molwore. Mine otho, 19 nikech richo mane otimo, kotimo richo e nyim Jehova Nyasaye kendo kowuotho e yore Jeroboam kendo e richo mane otimo, kod mago mane omiyo jo-Israel otimo.\n20 Timbe mamoko mag loch Zimri gi ngʼanyo mane obedogo, donge ondikgi e kitepe mag rapar mag ruodhi Israel?\nOmri ruodh Israel\n21 Eka jo-Israel nopogore e migepe ariyo; migawo achiel ne chwako Tibni wuod Ginath kaka ruoth, to migawo machielo ne chwako Omri. 22 To joma ne luwo Omri ne onyisore ni gin giteko moloyo mago mag Tibni wuod Ginath. Kamano Tibni notho to Omri nodoko ruoth.\n23 E higa mar piero adek gachiel mar loch Asa ruodh Juda, Omri nobedo ruodh Israel, nobedo ruoth kuom higni apar gariyo, ka auchiel kuomgi en Tirza. 24 Nongʼiewo gode mag Samaria gi Shemer gi fedha ma dirom kilo piero abiriyo kendo mogero dala maduongʼ e got, miluongo ni Samaria, kochake Shemer nying wuon godno.\n25 To Omri notimo timbe mamono e nyim Jehova Nyasaye kendo notimo richo mathoth moloyo joma notelo ne. 26 Nowuotho e yore duto mag Jeroboam wuod Nebat kod richone mane omiyo jo-Israel otimo, mine gimiyo Jehova Nyasaye, ma Nyasach Israel mirima gi nyisechegi manono.\n27 Timbe mamoko mag loch Omri gi gik mabeyo mane otimo, donge ondikgi e kitap rapar mar ruodhi mag Israel? 28 Omri noyweyo gi kwerene mi noyike Samaria, kendo Ahab wuode nokawo lochne kaka ruoth.\nAhab obedo ruodh Israel\n29 E higa mar piero adek gaboro mar loch Asa ruodh Juda, Ahab wuod Omri nobedo ruodh Israel, kendo nobedo ruodh Israel kuom higni piero ariyo gariyo kodak Samaria. 30 Ahab wuod Omri notimo timbe mamono mangʼeny e nyim Jehova Nyasaye moloyo joma notelo ne. 31 Ok nine oluwo richo mag Jeroboam wuod Nebat kende, to bende nine okendo Jezebel nyar Ethbal ruodh Sidon mi nochako tiyo ni Baal kendo lame. 32 Ne oloso kendo mar misango ne Baal e hekalu mar Baal mane osegero e Samaria 33 Ahab bende noloso siro mar Ashera kendo notimo mangʼeny mamoko mondo ochwanygo Jehova Nyasaye, ma Nyasach Israel, kendo owangʼ iye moloyo ruodhi duto mag Israel mane nitiere motelone.\n34 E kinde Ahab, Hiel ja-Bethel nochako gero Jeriko kendo. Noketo misene mi wuode makayo miluongo ni Abiram notho kendo kane oguro dhorangeye to wuode ma chogo miluongo ni Segub bende notho, mana kaka wach Jehova Nyasaye mane owacho gi dho Joshua wuod Nun.


Kik Iwe Ketho mag Jomoko Ochwanyi | Puonjruok\nSOM E Acholi Albanian Amharic Angolan Sign Language Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Bolivian Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga (Malawi) Chitumbuka Chiyao Chuvash Croatian Czech Dangme Danish Dhok mar Ranyisi ma (Chinese) Dhok mar Ranyisi ma Australian Dhok mar Ranyisi ma Brazilian Dhok mar Ranyisi ma Chilean Dhok mar Ranyisi ma Colombian Dhok mar Ranyisi ma Ecuadorian Dhok mar Ranyisi ma Finnish Dhok mar Ranyisi ma Ingresa Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Jerman Dhok mar Ranyisi ma Mexican Dhok mar Ranyisi ma Paraguayan Dhok mar Ranyisi ma Peruvian Dhok mar Ranyisi ma Polish Dhok mar Ranyisi ma Russian Dhok mar Ranyisi ma South African Dhok mar Ranyisi ma Spanish Dhok mar Ranyisi ma Venezuelan Dhok mar Ranyisi ma Zimbabwe Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Fijian Finnish Fon Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Kisungu Korean Kurdish Kurmanji (Caucasus) Kurdish Kurmanji (Cyrillic) Latvian Lithuanian Luganda Lukhonzo Macedonia Macua Malagasy Malay Malayalam Marathi Maya Mixe Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curacao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\n‘Dhiuru nyime weyoru ketho e kindu gi chuny man thuolo.’—KOL. 3:13.\nWENDE: 121, 75\nAng’o momiyo riwruok mar oganda Jehova en riwruok makende?\nEre kaka Muma konyowa ng’eyo ni waduto wan joketho?\nOnego watim ang’o seche ma waketho ne jomoko kata ka jomoko okethonwa?\n1, 2. Muma nokoro nade ni jotich Jehova ne dhi medore e piny?\nJOTICH Jehova ma gin jonenone e piny, ni e riwruok moro makende ahinya. En adier ni riwruogno oting’o joma orem kendo ma nigi nyawo mopogore opogore. Kata kamano, roho mar Nyasaye osebedo ka konyowa mondo wadhi nyime timo dongruok. Ne ane moko kuom gik ma Jehova osebedo ka timo kotiyo gi jotichne mohere kata obedo ni gin dhano morem kamano.\n2 Ka ne ndalo mag giko ochakore e higa mar 1914, jotich Nyasaye ne ok ng’eny ahinya e piny. Kata kamano, Jehova ne oguedho tijgi mar lendo. Higni moko bang’e, ji mathoth nopuonjore adiera manie Muma mobedo Joneno mag Jehova. Jehova nokoro wachno chon kowacho niya: “Ng’a matin nobed gana, kendo ng’a ma ok duong’ nobed oganda man gi teko: An Jehova anami wachni timore piyo, ka kare ogik.” (Isa. 60:22) Weche ma ne okorgo osebedo ka timore e ndalo mag gikogi. Mano e momiyo, kwan mar jotich Nyasaye e piny osemedore moloyo kata kwan mar joma wuok e pinje moko.\n3. Jotich Nyasaye osenyiso nade ni gin gi hera?\n3 E kindegi, Jehova osekonyo jotichne mondo onyag kido mar hera, ma en kido maduong’ ma en-go. (1 Joh. 4:8) Yesu ma bende nigi hera kaka Nyasaye nowacho kama: “Amiyou chik manyien, ni ubed gi hera e kindu . . . Ma e ma nomi ji duto ong’e ni un jopuonjrena—ka un gi hera e kindu uwegi.” (Joh. 13:34, 35) Bedo gi hera ma kamano ne dwarore ahinya e kinde ma ogendni ne negore e lweny e okang’ ma ne pok otimore nyaka nene. Kuom ranyisi, ji ma dirom milion 55 ne oneg e Lweny mar Ariyo ma nokwako piny ngima. Kata kamano, Joneno mag Jehova ne ok odonjo e lwenyno. (Som Mika 4:1, 3.) Mano osekonyogi dong’ ka giler “kuom remb ji duto.”—Tich 20:26.\n4. Ang’o momiyo medruok mar jotich Jehova en gima iwuoro?\n4 Jotich Nyasaye timo dongruok ahinya kata obedo ni gidak e piny manie bwo teko Satan, ma Muma luongo ni “nyasach ndaloni.” (2 Kor. 4:4) Satan e ma chiko riwruoge mag siasa, kod mag fwambo gi keyo ka otiyo kodgi mondo ochung tij lando wach maber. Kata kamano, ok obi nyalo ngang’. Nikech Satan ong’eyo ni odong’ mana gi kinde manok, otemo tiyo gi yore mopogore opogore mondo ogolgo ji e lamo madier.—Fwe. 12:12.\nGEN JEHOVA KINDE DUTO\n5. Ang’o momiyo jomoko seche moko nyalo chwanyowa? (Ne picha manie chak sulani.)\n5 Kanyakla mar Jokristo jiwo ahinya gimomiyo dwarore ni waher Nyasaye kod dhano wetewa. Yesu nowacho ni mano en gima ne dhi nenore ayanga e kind jotich Nyasaye. Ka ne odwoko jago moro ma ne openje chik maduong’ e kind chike duto, nowacho kama: “‘Nyaka iher Jehova Nyasachi gi chunyi duto, kendo gi ngimani duto, kendo gi pachi duto.’ Mani e chik maduong’ie moloyo kendo mokwongo. Mar ariyo ma chal kode e ma: ‘Nyaka iher wadu kaka iherori iwuon.’” (Mat. 22:35-39) Kata kamano, Muma wacho ni waduto wan dhano morem nikech nonyuolwa gi richo mar Adam. (Som Jo-Rumi 5:12, 19.) Omiyo, seche moko jomoko nyalo chwanyowa e kanyakla nikech gik ma giwacho kata timo. Mano nyalo temo hera ma waherogo Jehova kod joge. Ka gima kamano otimorenwa, wabiro timo nang’o? Kata mana jotich Nyasaye moko machon bende nowacho kendo timo gik ma nochwanyo jowetegi, kendo gima Muma wacho e wi wachni nyalo miyowa puonj maduong’.\nDine bed ni idak e ndalo Eli kod yawuote, dine itimo nang’o? (Ne paragraf mar 6)\n6. Eli ne ok okumo yawuote e yo mane?\n6 Kuom ranyisi, Eli ma ne en Jadolo Maduong’, ne nigi yawuowi ariyo ma ne ok luw chike Jehova. Muma wacho niya: “Yawuot Eli ne gin yawuot Belial; ok ne ging’eyo Jehova.” (1 Sa. 2:12) Kata obedo ni wuon-gi ne riwo lwedo lamo madier gi chunye duto, yawuotego to ne timo richo madongo ahinya. Eli nong’eyo mano, kendo nonego okaw okang’ mar rieyogi, to ne ok otimo kamano. Nikech mano, Nyasaye nokumo jood Eli duto. (1 Sa. 3:10-14) Bang’ kinde, onge ng’ato ang’ata ma wuok e dhood Eli ma ne idhi yiene bedo jadolo maduong’. Dine bed ni idak e ndalo Eli, dine iwinjo nade neno ka Eli ok dew richo ma yawuote ne timo? Be dine iweyo wechego ochwanyi ma chop kama koro iweyo tiyo ne Nyasaye?\n7. En richo mane maduong’ ma Daudi notimo, to Nyasaye nokawone okang’ mane?\n7 Jehova nohero Daudi, kendo ‘chunye ne mor’ kode. (1 Sa. 13:13, 14; Tich 13:22) Kata kamano, Daudi noterore gi Bath-sheba, mi nomako ich. Mano notimore ka chwor Bath-Sheba ma Uria ne ni e lweny. Ka ne odwogo dala matin, Daudi notemo tiyo gi riekni moko mondo Uria onind gi Bath-sheba, mondo onere ka gima en ema ne en wuon nyathino. Nikech Uria notamore timo kaka Daudi ne dwaro, Daudi notimo chenro mondo oneg Uria e lweny. Daudi noyudo masiche mathoth ahinya e ode nikech richo ma notimono. (2 Sa. 12:9-12) To ema Jehova pod nonyiso Daudi ng’wono nikech ne en gi “chuny modimbore.” (1 Ru. 9:4) Ka dine bed ni idak e kindego, dine iwinjo nade nikech timbe Daudi? Be timbe Daudigo dochwanyi mi iwe tiyo ne Nyasaye?\n8. (a) Ere kaka jaote Petro ne ok otimo kaka nosewacho? (b) Ang’o momiyo Jehova ne odhi nyime tiyo gi Petro kata obedo ni notimo ketho maduong’?\n8 Ranyisi machielo ma yudore e Muma en mar jaote Petro. Yesu noyiero Petro mondo obed achiel kuom jootene, to e ma kinde moko Petro ne wachoga kata timo gik moko ma ne miyo oywago ang’e bang’e. Kuom ranyisi, e kinde ma ne jootego onego omakre gi Yesu moloyo, e ma ne gijwang’ee. Noyudo Petro osewacho motelo ni ok obi weyo Yesu kata bed ni jowetene to ne dhi ringo Yesu. (Mar. 14:27-31, 50) Ka ne itero Yesu e nyim jong’ad bura, jootene duto moriwo nyaka Petro noringo. Petro notwo dhoge nyadidek ni ok ong’eyo Yesu. (Mar. 14:53, 54, 66-72) Kata kamano, Petro bang’e nokwayo ng’wono mi Jehova odhi nyime tiyo kode. Ka dine bed ni in achiel kuom japuonjre Yesu e kindeno, be tim Petro dine omiyo iweyo makori gi Jehova?\n9. Ang’o momiyo in gadier ni kinde duto Jehova ng’adoga bura e yo makare?\n9 Joma wasewuoyo kuomgigo gin mana ranyisi manok mag joma notimo gik ma nochwanyo jowetegi. Nitie ranyisi mamoko mathoth mag jotich Nyasaye machon kod ma kindegi ma bende notimo gik maricho ma ochwanyo jomamoko. Kapo ni gima kamano otimoreni, ibiro timo nang’o? Be ibiro weyo mondo ketho mag jomoko omi iwe Jehova kod riwruok mar ogandane, moriwo nyaka owete gi nyimine manie kanyaklau? Koso, be ibiro fwenyo ni Jehova nyalo miyo ng’at ma okethono thuolo mar loko chunye, kendo ni Jehova biro rieyo weche e kinde mowinjore? Kata kamano, nitie joma timoga richo madongo to ok giyie loko chunygi mondo Jehova owenegi. Ka mano otimore, be ibiro geno ni Jehova biro ng’ado ne joma kamago bura e kinde mowinjore kata mana gologi e kanyakla ka mano dwarore?\nDHI NYIME MAKORI GI JEHOVA\n10. Ang’o ma Yesu nong’eyo e wi ketho mag Judas Iskariot kod Petro?\n10 Muma chiwonwa ranyisi mang’eny mag jotich Jehova ma nomakore kode motegno kaachiel gi joge kata obedo ni joma nolworogi to ne ok tim kamano. Kuom ranyisi, bang’ ka Yesu ne oselemo otieno mangima, noyiero jootene 12. Judas Iskariot ne en achiel kuomgi. Ka ne Judas ondhoge bang’e, Kristo ne ok oweyo tim marachno oketh winjruok maber ma ne en go gi Jehova. Bende, ka ne Petro okwede, ne ok oweyo Jehova. (Luka 6:12-16; 22:2-6, 31, 32) Yesu ne ong’eyo maber ni Jehova kata joge ok ema ne timne gik ma kamago. Yesu ne odhi nyime timo dwach Jehova kata obedo ni jolupne moko ne ok tim gik ma kare. Jehova nogwedho Yesu kuom chiere mi okete Ruoth mar Pinyruodh polo.—Mat. 28:7, 18-20.\n11. Muma nokoro wach mane e wi jotich Jehova e kindegi?\n11 Ranyisi mar Yesu puonjowa ni nomakore gi Jehova kod joge, to wan bende onego watim kamano. Ka waneno gik mathoth ma Jehova timo kokalo kuom joge e ndalo mag gikogi, wabedo mamor matamre g nono. Onge oganda moro amora ma lando adiera manie Muma e piny mangima, nikech Jehova ok tagi kaka otayo kanyakla mar joge e ndalowagi. Isaiah 65:14 lero kaka jotich Nyasaye ne dhi bedo gi winjruok maber kode kowacho kama: “Neuru, jotichna nower ni kech mor manie chunygi.”\n12. Onego wane nade ketho mag jomoko?\n12 Jotich Jehova mor gi gik mabeyo ma gitimo nikech Jehova tayogi. Mopogore gi mano, joma ni e bwo Satan ywagore nikech gik maricho ma medo timore e piny. Keto ketho kuom Jehova kata riwruok mar ogandane nikech ketho mag jotichne moko matin nyalo bedo tim fuwo maduong’ ahinya. Dwarore ni wadhi nyime makore gi Jehova gi yorege kendo ng’eyo kaka wanyalo timo sama jomoko otimo gik ma ok odhi kare.\nLOSO CHWANYRUOK E KINDWA\n13, 14. (a) Ang’o momiyo onego wahore gi jowetewa? (b) En singo mane monego wapar?\n13 Onego watim nang’o sama owadwa kata nyaminwa moro owacho kata otimo gimoro ma ochwanyowa? Puonj manie Muma ma nyalo konyowa e ma: “Kik iyi wang’ piyo: ni mar ich wang’ obedo e chuny jo mofuwo.” (Ekl. 7:9) Gima nyaka wang’e en ni higni 6,000 osekalo nyaka ne dhano ma kare ng’any e puodho mar Eden. Nikech wan dhano morem, wabiro timo gik ma chwanyo jomoko. Kuom mano, ok bi bedo maber ka waweyo ketho mag jomoko mondo omonwa yudo mor kanyachiel gi jotich Nyasaye wetewa. To marachie moloyo en weyo mondo ketho mag jomoko ochwanywa mi wawe riwruok mar oganda Jehova. Ka waweyo mondo gima kamano otimrenwa, wabiro lalo thuolo mar timo dwach Nyasaye kod geno mar yudo ngima mochwere e piny manyien.\n14 Mondo wasik ka wamor kendo ka wan gi geno motegno, onego wapar singo ma jiwowa ma Jehova nosingonwa niya: “Neuru, achweyo polo manyien, kod piny manyien: mi wi ji nowil gi weche machon, ok ginipargi.” (Isa. 65:17; 2 Pet. 3:13) Kik iyie mondo ketho mag jomoko omoni yudo guethgo.\n15. Yesu nowacho ni onego watim ang’o sama jomoko ochwanyowa?\n15 Nikech pok wachopo e piny manyien, onego wanon kaka Nyasaye dwaro ni watim seche ma jomoko owacho kata otimo gik ma nyalo chwanyowa. Kuom ranyisi, achiel kuom puonj monego wapar en ma ne Yesu opuonjo niya: “Kuweyo ne ji kethogi, Wuonu manie polo bende nowenu; to ka ok uwe ne ji kethogi, Wuonu bende ok bi weyonu kethou.” Par bende ni ka ne Petro openjo Yesu kabe owinjore wawe ne jomoko kethogi “nyadibiriyo.” Yesu nodwoke niya: “Awachoni ni, ok nyadibiriyo, to nyadi 77.” Nenore maler ni Yesu ne dwaro ni wawe ne jomoko kethogi kowuok e chunywa, kendo mano en gima onego watim kinde duto.—Mat. 6:14, 15; 18:21, 22.\n16. Josef noketo ranyisi mane maber?\n16 Josef noketonwa ranyisi maber kaka onego walos chwanyruok e kindwa. En e ma ne en wuoyi makayo kuom yawuowi ariyo ma Jakobo nonyuolo gi Rahel. Owete Josef mamoko apar ne nigi nyiego kode nikech wuon-gi nohere moloyogi. Ne giuso Josef mondo odhi obed misumba. Bang’ higni mang’eny, tich maber ma Josef notimo e piny Misri nomiyo obedo jalup ruoth e pinyno. Ka ne oro ma nyalilanda otuch, owete Josef nodhi ng’iewo chiemo e piny Misri, to ne ok gifwenyo Josef. Josef ne nyalo tiyo gi teko ma ne en-go mondo ochulgo kuor kuom owetene nikech gima rach ma ne gitimone. Kar mano, nokwongo otemo owetenego mondo one kabe ne giselokore. Ka nofwenyo ni giseloko chunygi gadier, nofwenyorenegi. Bang’e nowachonegi niya: “Kik uluor: anapidhu, gi nyithindu.” Muma medo wacho niya: “Nohoyo chunygi, mowuoyo kodgi” kojiwogi.—Cha. 50:21.\n17. Ang’o ma diher timo seche ma jomoko otimo gik ma chwanyi?\n17 Onego wapar ni nikech wan joketho, wan bende nyalo bedo ni wachwanyo jomoko. Ka wafwenyo ni wachwanyo nyawadwa moro, ber ka waluwo puonj ma Muma chiwonwa ni wadhi ir jal ma wachwanyono mondo walos weche. (Som Mathayo 5:23, 24.) Wabedoga mamor sama jomoko oweyonwa kethowa, wan bende onego watim kamano. Jo-Kolosai 3:13 jiwowa niya: “Ng’ato ka ng’ato mondo odhi nyime nano gi nyawadgi, kendo wereuru ketho e kindu gi chuny man thuolo kata kapo ni ng’ato nigi wach moro gi nyawadgi. Mana kaka Jehova bende ne ni thuolo weyonu richou, un bende nyaka utim kamano.” Ndiko mar 1 Jo-Korintho 13:5 wacho ni hera ma Jokristo nigo miyo ‘ok gimak tim marach motimnegi.’ Ka waweyo ne jomoko kethogi, Jehova bende biro weyonwa. Omiyo, gima ber ma Jakristo onego otim sama jomoko ochwanye en timo kaka Jehova timonwaga seche ma wakethone.—Som Zaburi 103:12-14.


Judo Double Weave Blue Uniform (Judo gi) :: Judo uniform sets :: 3. Judo Gi :: KI International Corporation\nKI International Corporation » 3. Judo Gi » Judo uniform sets » Judo Double Weave Blue Uniform (Judo gi)


Bible in one year - Luo Bible 2020 - April 1\nRapar mar Chik 25:1-19\n1. Ka ji ariyo larore e wach moro, to nyaka giter wachno e od ngʼado bura kendo jongʼad bura nongʼadnegi bura kare, ka giweyo ngʼat makare thuolo to ngʼat man giketho ikumo.\n2. Ka ngʼat moyud giketho onego chwadi, to jangʼad bura nowachne mondo onind piny ochwade maromre gi kethoneno,\n3. to ok onego chwade del moloyo piero angʼwen. Ka ochwade moloyo mano, to wadu diyud wichkuot e wangʼe.\n4. Kik utwe dho dhiangʼ kaywayo lodi ma idinogo cham.\n5. Ka owete odak kanyakla kae to moro otho kaonge wuowi, to ngʼat moro nono ma ok ja-dalano ok onego kend chiegeno. Owadgi chwore hie ema mondo okawe okende mondo otimne gik moko duto ma yuoro onego otimne chi owadgi.\n6. Nyathi ma wuowi mokwong nywolo ema notingʼ kar nying wuon mare mane otho mondo kik nyinge lal nono e dier oganda jo-Israel.\n7. To ka ngʼato ok dwar kendo chi owadgi ma chwore othono, to dhakono mondo odhi ir jodongo e dhoranga dala kendo owach niya, “Owadgi chwora odagi ok onyal tingʼo kar owadgi ei Israel, odagi timona gima yuoro onego timne chi owadgi.”\n8. Eka jodong dala noluong ngʼatno mondo owuo kode. To kapod odagi kowacho niya, “Ok adwar kende,”\n9. chi owadgino nodhi ire e nyim jodongo mi olony wuochene achiel e tiende kendo ongʼudh olawo e wangʼe kowachone niya, “Ma e gima itimo ne ngʼat modagi rito dala owadgi mondo ochungi.”\n10. Ngʼatno kothgi nongʼere e Israel kaka koth joma ne olony wuochegi.\n11. Ka ji ariyo dhawo kae to chi ngʼat achiel kuomgi obiro konyo chwore, mi omake gi duongʼne,\n12. to dhakono nyaka ngʼad lwete, kendo kik timne ngʼwono.\n13. Kik ubed gi rapim ariyo e okapu magu mamoro pek to moro yot.\n14. Bende kik ubed gi rapim ariyo e uteu mag pimo, ma moro duongʼ to moro tin.\n15. Nyaka ubed gi gige pimo mowinjore kendo makare mondo udagi amingʼa e piny ma Jehova Nyasaye ma Nyasachu miyou.\n16. Nimar Jehova Nyasaye ma Nyasachu mon gi joma timo gik ma kamago; ngʼat matimo gi mibadhi.\n17. Paruru gima ne jo-Amalek otimonu kane uwuok Misri.\n18. Kane uol kendo tekou norumo, negimonjou e yo ma ginego joma ne wuoth oolo; kendo ne ok giluoro Nyasaye.\n19. Emomiyo ka Jehova Nyasaye ma Nyasachu osemiyou kwe e piny mobiro miyou mondo ukaw kaka girkeni, to kik wiu wil ma ok utieko jo-Amalek duto.\nRapar mar Chik 26:1-19\n1. Ka udonjo e piny ma Jehova Nyasaye ma Nyasachu miyou kaka girkeni kendo ukawe ma udakie,\n2. kawuru gik moko mokwongo nyak e puotheu e piny ma Jehova Nyasaye ma Nyasachu miyou kendo oketgi ei okapu. Bangʼe dhiuru kama Jehova Nyasaye ma Nyasachu biro yiero mondo nyinge obedie\n3. kendo uwach ne jadolo manie tich e kindeno niya, “Asingora kawuono ne Jehova Nyasaye ma Nyasachi ni asebiro e piny mane Jehova Nyasaye osingore ni kwerewa ni nomiwa.”\n4. Jadolo nokaw okapuno e lweti mi okete piny e nyim kendo mar misango mar Jehova Nyasaye ma Nyasachi.\n5. Eka unuwachi e nyim Jehova Nyasaye ma Nyasachu niya, “Wuonwa ne en ja-Aram mane bayo kendo ne odhi Misri gi ji moko manok modak kuno mi obedo oganda maduongʼ, maratego kendo mangʼeny.\n6. To jo-Misri nosandowa mi omiyo wathagore ka giketowa e tich matek.\n7. Eka ne walamo Jehova Nyasaye, ma Nyasach kwerewa kendo Jehova Nyasaye nowinjo ywakwa mi oneno chandruokwa, tich matek kod achune.\n8. Kuom mano Jehova Nyasaye nogolowa Misri giteko mangʼongo korieyo bade, gi ranyisi kod honni madongo.\n9. Ne okelowa ka mi omiyowa pinyni, ma en piny mopongʼ gi chak kod mor kich;\n10. to koro, yaye Jehova Nyasaye, akeloni gik mokwongo nyak mag puodho mane imiya.” Bangʼe ket okapu e nyim Jehova Nyasaye ma Nyasachi kendo ikulrine.\n11. Un, jo-Lawi, kod jodak manie dieru biro bedo gimor kuom gik moko duto ma Jehova Nyasaye ma Nyasachu osemiyou kod joutu duto.\n12. Ka useketo tenge achiel kuom apar mag gik moko duto monyak e higa mar adek, ma en higa michiwoe achiel kuom apar mag gik monyak, to nyaka uchiw gigo ne jo-Lawi, gi jopinje mamoko modak e dieru kaachiel gi nyithind kiye kod mon ma chwogi otho mondo gibed gi chiemo moromogi.\n13. Bangʼe ngʼato ka ngʼato nowach ne Jehova Nyasaye ma Nyasache niya, “Asegolo koa e oda chiwo mowal kendo asemiyogi jo-Lawi, jodak, nyithind kiye kod mon ma chwogi otho, kaluwore gi chik mane imiyowa. Pok ajwangʼo chikeni kendo wiya bende pok owil gi gimoro amora kuomgi.\n14. Pok achamo dir pok mowalni kata e kinde mane an e kuyo, kata gologi e oda ka agak; kendo ok asechiwogi ne ngʼat motho. Aseluoro Jehova Nyasaye ma Nyasacha, kendo asetimo gik moko duto mane iwachona.\n15. Rang piny gie polo, ma en kar dakni maler kendo igwedh jogi Israel kod piny ma isemiyowa kane isingori kikwongʼori ni kwerewa, ma en piny mopongʼ gi chak kod mor kich.”\n16. Jehova Nyasaye ma Nyasachu wachonu kawuono mondo urit buchene kod chikene; ritgiuru ka uluwogi gi chunyu duto kod ngimau duto.\n17. Usengʼado kawuono ni Jehova Nyasaye en e Nyasachu kendo ubiro wuotho e yorene kurito buchene, chikene kendo ubiro miye luor.\n18. Jehova Nyasaye osewacho kawuononi ni un joge, kendo mwandune mogeno kaka nosingorenu kendo ni nyaka urit chikene duto.\n19. Jehova Nyasaye osewacho ni unubed jok man-gi pak, huma kod luor maduongʼ moloyo ogendini mamoko duto mosechweyo kendo unubed jomaler e nyim Jehova Nyasaye ma Nyasachu kaka nosesingo.\n7. To koro, yaye Ruoth, en angʼo ma amanyo? Genona aketo kuomi.\n8. Resa kuom ketho maga duto; kik imi abedi ngʼama joma ofuwo jaro.\n9. Ne alingʼ alingʼa, kendo ne ok anyal yawo dhoga mondo awuo, nikech in ema isetimo ma.\n10. Gol chwat ma isechwadago oko; goch ma lweti goyago ohinga.\n11. Ikwero ji kikumogi nikech richogi; itieko mwandugi mana kaka thuth tieko oduma, dhano ka dhano en mana muya nono. Sela\n4. Jasamuoyo dwaro gimoro gi chunye duto to ok oyud gimoro, to jakinda yudo gik moko duto modwaro.\n5. Ngʼat makare mon kod gima ok adiera, to joricho kelo wichkuot kod dwanyruok.\n6. Tim makare rito ngʼat mobidhore, timbe maricho to tieko jaricho.\n1. Chiengʼ Sabato moro, Yesu noyudo kadho e kind puothe mag ngano mochiek, kendo jopuonjrene nochako jako wi ngano moko mochiek, negidunyogi e lwetegi mi, gichamo ngano.\n2. Jo-Farisai moko nopenjo niya, “Angʼo momiyo utimo gima chik ok oyiego chiengʼ Sabato?”\n3. Yesu nodwokogi niya, “Pok ne usomo gima Daudi notimo kaachiel gi jogo mane ni kode ka kech ne kayogi?\n4. Donge nodonjo e od Nyasaye, kendo nokawo makati ma nosepwodhi moket tenge ma chik ok oyiene ngʼato angʼata mondo ocham makmana jodolo. Kendo nochiwo moko ne jogo mane ni kode.”\n5. Eka Yesu nowachonegi niya, “Wuod Dhano en Ruodh Sabato.”\n6. Chiengʼ Sabato machielo nodhi ei sinagogi kendo nopuonjo, to ngʼato ne ni kanyo ma lwete korachwich notal.\n7. Jo-Farisai kod jopuonj chik ne dwaro yo ma digiyudgo ketho kuom Yesu. Kuom mano ne gingʼiyogo machiegni, mondo gine ka dochang ngʼatno chiengʼ Sabato.\n8. To Yesu nongʼeyo gima negiparo eka nowacho ni ngʼatno mane lwete otal niya, “Aa malo kendo chungi e nyim ji duto.” Kamano noa malo mi ochungo kanyono.\n9. Eka Yesu nowachonegi niya, “Apenjou, ere gima chikwa oyie mondo otim chiengʼ Sabato, timo maber koso timo marach, reso ngima koso ketho ngima ngʼato?”\n10. Norangogi duto, to eka nowachone ngʼatno niya, “Rie lweti.” Notimo kamano, kendo lwete nochango chuth.\n11. To negikecho kendo negichako wuoyo ngʼato gi ngʼato kuom gino ma digitim ni Yesu.\n12. Chiengʼ moro achiel Yesu nowuok modhi e bath got moro mondo olem kendo nobedo otieno duto kolamo Nyasaye.\n13. Kane okinyi ochopo, noluongo jopuonjre ire kendo noyiero apar gariyo kuomgi, mane owalo obedo joote:\n14. Simon (mane omiyo nying ni Petro); gi owadgi Andrea, Jakobo, Johana, Filipo, Bartholomayo,\n15. Mathayo, Thoma, Jakobo wuod Alfayo, Simon mane iluongo ni ja-Zilote,\n16. Juda wuod Jakobo, gi Judas Iskariot, mane olokore obedo jandhok.\n17. Nolor kodgi piny kendo nochungo kama opie. Oganda maduongʼ mar jopuonjrene ne ni kanyo kod ji mangʼeny moa kuonde duto mag Judea, moa Jerusalem, kendo moa e dho nam mar Turo gi Sidon,\n18. mane obiro mondo giwinje kendo ochang midekregi. Jogo mane jochiende thago nochangi,\n19. to ji duto notemo mondo omule, nikech teko ne aa kuome mochangogi duto.\n20. Kane ongʼiyo jopuonjrene, nowacho niya, “Ogwedhu un jogo modhier, nimar pinyruoth Nyasaye en maru.\n21. Ogwedhu un joma kech kayo sani, nimar unuyiengʼ. Ogwedhu un muywak sani, nimar ununyier.\n22. Un joma ogwedhi ka ji mon kodu, ka gikwedou kendo giyanyou, kendo giketho nyingu, nikech Wuod Dhano.\n23. “Beduru mamor e ndalono kendo chikreuru ka uil, nikech poku duongʼ e polo. Nimar mano e kaka kweregi notimo ne jonabi.\n24. “To okwongʼu un jo-mwandu, nimar useyudo poku.\n25. Okwongʼu un joma yiengʼ maber e kindeni, nimar unudeny. Okwongʼu un jogo manyiero sani, nimar ubiro kuyo kendo ywak.\n26. Okwongʼu ka ji duto wuoyo maber kuomu, nimar mano e kaka kweregi notimone jonabi ma jo-miriambo.